Falanqeynta Kulamada Caawo dhaci doona ee Champions League. | Warfaafiye\nWarfaafiye Arrimaha Bulashada\tFalanqeynta Kulamada Caawo dhaci doona ee Champions League.\nDec 4th, 2012 – by ilkacase0\n(Sports News) Waxaa caawo la filyaa in aay dhacaan lugtii ugu danbaysay ee Kulamada Guruubyada Kooxaha ku loolamaya koobka Champion League ah waxaana caawo la filayaa in kulma xisa badan ay dhaxmaraan Kooxaha ku jira Guruubyada A,B,C,D .\nKulan xiisa badan oo loo tartamaya kaalinta kowaad ayaa caawo gurubkaa ku dhaxmari doona Labada Koxood ee FC Porto iyo Kooxda PSG waaxana kulan kaa uu ka dhici doonaa garoonka Kooxda PSG oo martigalinaysa Kulan kaa.\nIsla gurubkaa waxaa ku balan san labada koxood ee ka kala socda Dalalka Ukrine iyo Coartia waxana kulan xiisa badan labad koxood ee Dynamo Kiev iyo kooxda kale Dinamo Zagreb waaxna kulan kaa uu ka dhci doonaa guriga Kooxda Dinamo Zagreb.\nKulan asna xiisa badan oo kaalinta kowaad loo dagaalamayo ayaa waxaa uu gurubkaa ku kala dhaxamari doonaa Kooxaha Arsenal iyo Shalka inkastoo labadooda ay laba Koxood oo aad u adag la ciyaarayaan waxana Kooxda Arsenal marti u tahay Kooxda reer Gareec ee Olympiakos waaxna kulan kaa uu yahay mid Kooxda Arsenal laga sugayo in aay kaalinta kowaad ku soo baxdo .\nArsenal ayaa kulan kaan la sheegay in aay ka tagtay Xidiga waa wayn oo kooxda laf dhabar u ahaa waxna xidigahaa ka mid ah Arteta ,Wilsher, Iyo ciyaartoy kale oo muhiim ahaa waxana la filayaa in kulan kaa caawo Arsenal kaalinta kowaad u dagaalanto .\nIsla Gurubkaa waxaa ku kulmaya Kooxda Shalka iyo Kooxda Montpellier waaxna kulan kaaa qudhiisa uu yahay mid xiisa xoogan xanbaarsan waaxana kulan kaa uu yahay mid Shalka aay ku dagaalami doonoto in hugaanka sii hayso guruubka .\nMalaga ayaa xaqiijisan doonta kaalinta koowaad ee Group C marka ay caawa la kulmaan kooxda Anderlecht oo u dagaalameysa booska Europa League waaxana Kooxda Malaaga kulamadii u danbeeyay soo wajahay guul darooyin is xig xiga laakiin waxaa aay goor hore xaqiijisatay in aay soo baxday .\nMalaga iyo AC Milan ay iska xaadiriyeen wareega 16ka Champions League, kooxda Malaga ayaa ku cadcad kaalinta koowaad, madaama Milan ay kulankeeda ugu danbeeya wareega group-ka ay ciyaareyso iyadoo seddex dhibcood ka danbeysa kooxda reer Spain.\nIsla Gurubka waxaa isku haysta Kooxda Zenit St Petersburg ayaa u baahnaan doonta inay dhibco ka helaan AC Milan si ay uga sarro maraan Anderlecht oo u xaqiijistaan booskooda Europa League.\nLabada boos ee ugu sareeya Group-kaan waa la go’aansaday, laakiin weli waxaa mugdi ku jiraa cidii u gudbi lahayd Koobka labaad ee Europa League waxana caawo Gurubkaa kulmada dhacaya yihiin kuwa aad u xiisa badan .\nKooxda heysata horyaalka Bundesliga Borussia Dortmund ayaa ku soo baxday kaalinta koowaad, halka kooxda heysata horyaalka Spain ay ku soo baxday kaalinta labaad, si kastaba booska Europa League ayaan weli la go’aansan.\nKooxda Man city ayaa guunta dhiisa iskaga xiri doonta Kulan Kooxda bundisleag ka socota ee Borussia Dortmund isku arki doonaan inakstoo kulan koodii hore bar baro soo galeen waxaana kulan kaa uu yaahy mid aad u adag.\nW/Q.Cabdi raxmaan ilkacase


Australia oo yaraynaysa duulimaadyada India | Star FM\nHome Caalamka Australia oo yaraynaysa duulimaadyada India\nAustralia oo yaraynaysa duulimaadyada India\nDowladda Australia ayaa sheegtay in la yareyn doono tirada duulimaadyada ka yimaada dhanka wadanka India.\nTani ayaa loo aaneeyay xaaladaha cudurka COVID-19 ee dalkaasi ku sii badanaya.\nRa’iisul wasaaraha Australia Scott Morrison ayaa maanta sheegay in madaxdu ay ku heshiiyeen in boqolkiiba 30 la dhimo tirada muwaadiniinta India iyo dadka haysta degganaanshaha Australia ee soo raaca diyaaradaha ka soo laabto India.\nIndia ayaa 24-kii saacadood ee ugu dambeeyay laga diiwaangeliyay xaaladaha cudurka COVID-19 oo gaaraya 314,000.\nPrevious articleDHAGEYSO:Qiimaha cunooyinka Kismaanyo oo sare u kacay\nNext articleRakaabka ka yimaado saddex waddan oo laga mamnuucay Oman


From The Ground: Nigeria - Amjambo Africa\nFrom The Ground: Nigeria\nMaalintii Sabtida bisha labaad taariikh lix iyo tobon labada kun iyo sagaal iyo tobon. Waxay eheed maalin doorasha ah waxaa tartamaayey 69 musharax. Musharax oo kursiga ku fadhiyey waa 77 jirka madaxweyne Buhari iyo atika abubakar oo ah73 jir bilioner ah. Madaxweyne Buhari waa musharaxa xisbiga (All Progress Congress) Ganeral hore oo howl gab ah kaasoo horey ooga guuleystey doorashada 2015. Hada waxa uu uordayaa in mar labaad ku guuleysto. Abubakar waxa uu ahaa musharax xisbiga (PDP). Waxa uu horey madax weyne kuxigeen u ahaa Olusengun Obasanjo laga bilaawo 1999 ilaa iyo 2007.\nDadka inoo warmey waxay muujiyeen cabsi ay ka qaabaan Musharaxa Atiku.markuu ahaa madaxweyne kuxigeen, waxaa lagu eedeeyey in uu lacag malaayiin dolar oo uu ugudbiyey xaaskiisa afaraad Jennifer Douglas, oo hada ah wadani Amerikan ah, waxay hada degantahay Amerika. Waxaa lasheegey in loo diidey in uu soo gala Wadanka Amerika sanadka 2005 ilaa iyo hada markii lagu sawirey asoo joogey hotelka trump international oo kuyaala Washington DC bishii koowaad 2017 asagoo rabey inuu lakulmo gudoomiyaha baarlamanka dhinaca arimaha dibada iyo Africa. Hadii uu ku guuleysto kursiga waxaa laga cabsi qabaa in uu soo celiyo mususqmaasuqii baahsanaa, kaasoo wadanka uu wax badaan ladagaalamaayey.\nSabtidii bisha labaad taariikh sagaal. Waxaa dab kakacey xafiiska Indepedant National Election Commission burburiyey sanaadiiq ay kujiraan warqadaha codeynta kuwaasoo looga tala galey in lagu fuliyo howlaha doorashada. Dad kor joota ah ayaa waxay kashakiyeen in dabkaas lakiciyey si wax logo dhimo doorashada. Hase yeeshee waxaa dadka loo sheegey in ay doorashada dhaceyso waqtigii looga tala galey warqadihii la burburiyey dib ayaa loo daabacayaa. Doorashadaan Naigeria waxaa sababtey rabshada sanada badan, sida laga xigtey hay’ada International Crises Group, 108 qof ayaa lagu diley doorashadii dhacdey 2015. Waxaa kaloo lagu diley 800 qof doorashadii dhacdey 2011. Nigeria waxay rajeynessaa doorasho iyo xil kala wareeg nabdoon.\nWar deg deg ah oo nasoo gaarey Qolooyinka qaabilsan doorashooyinka waxay dib udhigeen hal usbuuc xiligii ay dhici laheed doorashada.dad badaan Nigeriaan ah ayaa u safrey wadanka si ay ucodeeyaan. Qaarkood uma suura galeyso in ay kunoqtaan wadanka taasoo aan usuura galeynin. Dib udhigista waxaa loo nisbeeyey dhinaca logistiga, usbuucyadii lasoo dhaafey ayaa waxaa dhacey dhibaatooyiin iyo rabshada iyo gubis warqadaha cod bixin iyo hawada oo xumaatey. Madaxweynaha talada haaya ayaa kutilmaamey in wax lagu xumaado ay tahay. Atiku waa uu cambaareeyey dib udhigista labada musharax waxay ku baaqayaan in la is dejiyo. La soco Ajambo Africa barteeda facebuuga si aad uhesho war bixinta doorashada.\nNextFire Safety in Our Homes


5 Sababood Oo Aad Uga Cabsaneyso Inaad Qof Jeclaato Ama Lagu Jeclaado | Aayaha\nHome XIRIIRKA IYO GUURKA 5 Sababood Oo Aad Uga Cabsaneyso Inaad Qof Jeclaato Ama Lagu Jeclaado\nQaar badan oo naga mid ah ayaa ka baqaya inay runtii wax jeclaadaan taasoo naga dhigeysaa inaan yeelano difaacyo aan aaminsanahay inay naga ilaalin doonaan in dhaawac nasoo gaaro.\nMarka maxaad runtii uga baqeysaa inaad wax jeclaato?\nHoos ka akhriso 5 sababood oo aad uga baqeyso inaad qof jeclaato.\n1. Jacaylku baqdin ayuu ku galiyaa\nMarkasta oo aad si qoto dheer qof u jeclaato, waxaa kugu sii kordheysa cabsida ah inaad qofkaas weyso. Markii uu jacayl kugu dhaco, waxaad had iyo jeer ku fakareysaa oo cabsi kugu beeraya inaad weyso qofkaad jeclaatay taasoo mararka qaar noqon karta sababta ay dadka uga baqaan jacaylka.\nWaxay iska ilaaliyaan xiriirada iyo inay si buuxda qalbiyadooda u siiyaan dad kale si ay cabsidaan uga bad baadaan.\n2. Waxaad ka cabsaneysaa inaad noqoto qof nugul\nSabab kale oo dad badan ay uga baqaan inay wax jeclaadaan ayaa ah inay noqdaan kuwo nugul. Inuu jaceyl kugu dhaco ama qof aad jeclaato ayaa ah khatar weyn iyadoo dad badana ay ka baqaan khaadashada khatartaan.\nMarkaad qof jeclaato, waxaad arkaysaa inaad aaminayso lammaanahaaga taasina waxay ku dareensiineysaa inaad nugushay. Waxaad aamineysaa in jaceylkaaga laguugu bedeli karo dhaawac.\n3. Waxaad ka baqeysaa in lamaanahaaga aanu si dhab ah kuu jeclaan\nDad badan ayaa ka baqa inuu jacayl ku dhaco sababtoo ah waxay ka baqayaan in lammaanahooda aysan ka helin jacayl ku filan.\nWaxay ka baqayaan inay si aad ah u jeclaadaan balse iyagana aanan loo jeclaanin si lamida sidaas. Walwalka ah in lammaanahaagu kuu jeclaan lahaa si lamid ah sidaad u jeceshahay iyo in kale ayaa ka hor istaagi karta inuu jacayl kugu dhaco.\n4. Waxaad aaminsantahay in jacayl aanu jirin\nDad badan ayaa runtii ka baqa inay wax jeclaadaan sababtoo ah waxay rumaysan yihiin in jacaylku aanu jirin. Ma rumaysna in qofna si dhab ah u jeclaan karo cidda ay yihiin.\nMararka qaar aaminaadahani ayaa keenaan inaadan wax jeclaan.\n5. Waxaad ka baqeysaa in mar kale uu dhaawac kusoo gaadho\nCabsida ah in markale lagu dhaawaco ayaa ah sabab kale oo dad badan ay uga baqaan inay wax jeclaadaan. Dhaawacyadii kaasoo gaaray xiriiradii hore awgood, waxaad noqoneysaa qof ka walwala furitaanka xiriir cusub.\nWaxaad ka fogaaneysaa inuu jacayl kugu dhaco maadaama aad ka baqeyso dhaawac iyo diidmo.\nMaxaad naftaada u siin la’dahay fursad aad markale wax ku jeclaato?\nPrevious articleUgaar Ah Ragga: 4 Waxyaabood Oo Ay Tahay Inaadan Ku Dhihin Haweeney\nNext article7 Ficil Oo Lamaanahaaga Tusaya Inaad Si Dhab Ah U Jeceshahay\nNaemti March 20, 2021 At 5:18 pm\nQodobka ugu danbeeya ayaan dareemaa ani qalbigayga cidna kuma aamino\nNaemti March 20, 2021 At 5:19 pm\nQodobka ugu danbeeya ayaan daremaa ani\nAfar siyaabood oo Xaaskaaga ama gabar aad jeceshahay maalin kasta aad...\nCalaamadahan Gabadha Aad Ku Aragto Kuma Jeclo, Xittaa Haddii Ay Ku...


Kiimikada sumeysan ee ay hawada ku sii daayaan Wershadaha Batroolka safeeyaa waxay fahmo guur ku ridaan caruurta yar yar. qalinkii A/rahman fidhinle UK. | ToggaHerer\n← Daawo: Kaluumaysatada Berbera Oo Loo Qaybiyey Qalab GPS oo u fududaynaya In ay soo dabtaan Kaluunka Qalbkaas oo la sheegay in looga soo qaaday Mashruucii GPL\nDaawo: Madaxweyne Farmaajo oo Kudbad Guubaabo ah ka hor jeediyey Ciidanka Qalabka Sida Ee Somaliyeed Kuna Dheeraaday Taariikhda Jaamac Cali Abokor →\nKiimikada sumeysan ee ay hawada ku sii daayaan Wershadaha Batroolka safeeyaa waxay fahmo guur ku ridaan caruurta yar yar. qalinkii A/rahman fidhinle UK.\nPublished on April 12, 2019 by Magan\nWershedaha Batroolka Safeeyaa waxay keenaan dhibaatooyin badan oo saameeya noolaha degaanka laga dhiso wershedahaas.\nWasakhda iyo hadhaaga sunta ah ee ka dhasha safeynta kala duwan ee Batroolku waxay dhibaatooyin taban gaadhsiiyaan, Bay’ada, degaanka, dadka, duunyada iyo Biyaha waxaanay hawada ku xidhaan oo ku sii daayaan qiiq madow oo fara badan iyo ur aan loo adkeysan karin.\n1- Waxay hawada ku sii daayaan Wershadahaasi sun fara badan oo waxyeelaysa bay’ada iyo noolaha ku nool degaankaas haddii aan laga xakameyn.\n2- Waxay hawada ku sii daayaan maalin kasta 100 nooc oo sumo kala duwan ah oo khatar ah oo hawada raacbaa maalin kasta – waxaana ka mid ah suntaa kimikada ah:\nSulphur dioxide (SO2), Nitrogen Oxide , Carbon Mono-oxide , Methane dioxide, Hyadrogen Fluoride, Chlorine Benzene, bir ama Lead, sunta PM10 , Methene & qaar kale.\n3- Waxay Wersheduhu sababaan in ay da’aan roobab asiidh ah oo dhulka baabiiya oo xanuuno badan oo dadka iyo duunyadaba ku dhaca keena, xanuunadaa waxaa ka mid ah :Kansarka, Xanuunada dhiiga iyo dhuuxa ku dhaca, kuwa ku dhaca maqaarka jidhka, marinka neefashada, indhaha, kuwa ku dhaca xusuusta iyo maskaxda caruurta da’doodu yartahay ,iyo xanuunada taranka ee dhalmada yareeya. sumahaas kala duwani waxay baabiiyaan dhamaan noolaha degaankaas, waxaana ay nabaadguuriyaan degaanka wersheda laga dhiso iyo nawaaxigeeda.\n4- Wershadahaasi Waxay sii daayaan Wasakhda khatarta leh ee la yaqaano PM10 suntaas oo Sambabada noolaha Xanuuno kala duwan oo aan dawo laheyn ku rida.\n5- Wershaduhu waxay cirka ku sii daayaan Qiiq madow oo xanbaarsan sumo kala duwan ku waa soo hawada xidha ka dibna nabaad quuriya dhulka iyo calafka xoolaha\n6- Waxay wersheduhu hawada ku sii daayaan sunta khatarta badan ee Methane taasoo iyana hawada raacda oo noolaha caafimaadkiisa daciifisa.\n7- Wershadaha Batroolka Safeeyaa waxay dhalaan birta layidhaahdo (LEAD ) birtaas oo caruurta degaanka dagan fahmada ka qaada oo xusuus tooda yareysa.\n8- Waxaa agagaarka wershadu yeelataa had iyo jeer ur aad u xun taasoo ay keento sunta Salphur tu ee ay wershadu sii deyso mar kasta oo la shido- waxaana ay suntani keentaa xanuuno badan oo ay ka mid yihiin indho xanuunka, madax xanuunka, xanuunka kansarka iyo xanuuno badan oo ku dhaca marinka neefsashada ee noolaha kala duwan.\nTalo Soo jeedin : Si loo yareeyo saameynta dhibaatooyinka ay Wershada Sifeynta Batroolku u keeni karto degaanka: Maadaama JSL tahay dawlad sabool ah oo aan weli laheyn sharciyo aqooni ku dheehan tahay oo xakameeya khasaarada dadban ee ay wersheduhu u geystaan Degaanka dalka.\n1- Waa in dadku aanay degin ee ka durkaan degaanka wershedaha laga dhisaayo mar walba.\n2- Waa in Weshada lagu rakibaa qalab cusub oo xakameeya sanqadha wershada iyo waxyeelada suntan ah ee wershedu dhasho\n3- Waa in Wershada lagu daraa liiska Wershehada u hogaansan Xeerarka Caalamiga ah ee ( Atmasphoric Pollution Prevention – Xeer 45- Act 1965)\nSi ay xeerarkaasi uqabtaan una xakameeyaan warsheda hadii ay badato waxyeelada ay u keento degaanka Wershadaasi ku taalo.\n4- Waa in wershedu la timaadaa hababka casriga ah ee lagu xakameeyo sumaha khatarta leh ee ka dhasha hadhaaga wax soo saarka wersheda\n5- Waa in Wersheda lagu rakibaa qalabka kala sifeeya hadhaaga wax soo saarka wersheda kaas oo isugu Jiri kara dareere, adke ama mid hawada oo kale ah.\n6- Waa in si cilmiyeysan loogu fiirsadaa waxyeelada dadban ee ay wershedu ku keeni karto degaanka, dadka iyo duunyadaba.


VOB Splitter: Sida loo Split / goo / Goo VOB Files\n> Resource > Beddelaan > Sida loo Split / goo / Goo VOB Files\nSidaas laga yaabaa in aad leedahay file a VOB waaweyn, kuwaas oo ay u badan tahay waxa ku jira videos badan music kala duwan, oo aad rabto in aad kala song kasta ama ilaa cutubka qaybo yaryar. Xaaladdan oo kale, waxaa jira hab aad u fudud in lagaaga caawiyo in aad si deg deg ah lagu sameeyo: Video Converter ( Video Converter u Mac ). Tani splitter VOB xirfad gelineya inaad kala video clips galay iyo badbaadin clip kasta file cusub. Shaqo kale oo gaar ah oo awood leh waa in, tan splitter file VOB kuu ogolaanayaa inaad dhoofin dhammaan faylasha cusub waqti. Taas macnaheedu waxa weeye in aad si fudud oo dhaqso u heli kartaa oo dhan clips video. Akhri si aad u hesho macluumaad dheeraad ah oo ku saabsan splitter VOB taas oo ay bartaan sidii ay u kala jabeen / dhimo / jar files VOB\nSi fudud aan kala tagno VOB videos aad burburi aan khasaaro tayada wax.\nSave oo dhan videos splitted waqti.\nBeddelaan videos in qaab kale ama aad la jaan qaada Qalabka telefoonada gacanta.\n1. Ku dar files VOB in splitter VOB this\nGuji ka menu ama ku dhufatey "Add Files" button in ay leeg- tahay tan app ee kasoo dajiyaan files VOB ka disk adag in this splitter file VOB. Ka dib markii in, aad arki doonaa dhiganta baararka file VOB ayaa la tusay in ay leeg- ee barnaamijkan.\n2. Split VOB galay clips\nMuujinta birta ku file VOB aad rabto in aan kala tagno adigoo gujinaya fudud, ka dibna riix "Edit" badhanka ku yaal, ka dibna dooro "jar" ka sub menu. Daaqadda dhisayaa-up, ma aragtay laba sliders labada dhinac ee bar horumarka video ah? OK, kaliya jiidi oo hoos u labada sliders si ay u kala horreeyaan dhigay bilowgii iyo waqtiga soo gabagabeeyay, ka dibna riix "maqas" icon Macdan video clip ee la doortay.\nKa dib markii aad kala qaybsan tahay VOB soo galeen dhowr clips sida aad rabto, riix "OK" si loo badbaadiyo goobaha kuwan. Isla markiiba, video clips ku soo xulay tixi doona in ay leeg- ee app this.\n3. clips dhoofinta VOB\nRiix icon Qaabka ee dhinaca midigta ee interface ugu weyn, ka dibna tag "qaab"> "Video"> "DVD-Video" (VOB). Hit ah "badalo" si ay u dhoofiyaan. Iyada oo taageero ka Video Converter , waxaad si fudud oo dhaqso u heli kartaa qaybta ka mid ah file VOB aad. La yaabka leh, miyaanay ahayn?\nVideo Tutorial: Sida loo Split / goo / Goo Video Files\nSida loo Edit VOB Videos in Windows iyo Mac\nSidee inay la midowdo / Isku dar / biir VOB Video Files\nSida loo Beddelaan VOB in DVD


Maxaa ka soo baxay kulankii Golaha Shacabka ee Miisaaniyadda 2019? – Bandhiga\nMaxaa ka soo baxay kulankii Golaha Shacabka ee Miisaaniyadda 2019?\nKulanka guud ee mudanayaasha golaha Shacabka ee Baarlamaanka Jamhuuriyadda Federaalka Soomaaliya waxaa maanta looga hadlay hal ajende oo ahaa Warbixinta iyo ka doodista Miisaaniyadda Dowladda ee sanadka 2019-ka,waxaana ugu horeyn guddoomiyaha Golaha Shacabka Mudane Maxamed Mursal Sheekh Cabdiraxman oo kulanka shir gudoominayay uu sheegay in kalfadhigan geba-gebada maraya uu wax badan qabtay islamarkaana uu ansixiyay afar hindise sharciyeed,wuxuuna Xildhibaanada ka codsaday in Miisaaniyada ansixiyaan maadaamaa ay dalka muhiim u tahay.\nGuddiga Miisaaniyadda,Maaliyadda,Qorsheynta iyo la xisaabtanka Hay’adaha Dowladda ee Golaha Shacabka ayaa golaha u aqriyay warbixin hor dhac ah oo ku saabsan odoroska miisaaniyadda dowladda ee sanadka 2019-ka.\nKulanka oo uu sidoo kale ka qeyb galay guddoomiye k-xigeenka labaad ee golaha shacabka Mudane Mahad Cabdalla Cawad ayaa qaar ka mid ah Xildhibaanada Golaha Shacabka aragtiyadooda ka dhiibtay Warbixinta uu gudiga soo gudbiyay, iyagoo qaarkood su’aalo miisaaniyada ku saabsan weydiinayay Madaxda Wasaaradda oo kulanka joogay.\nWasiirka Maaliyadda ee Xukuumadda Federaalka Soomaaliya Mudane Cabdiraxmaan Ducaale Beyle ayaa xildhibaanada u faah faahiyay qodobada qaar oo warbixin miisaaniyadeedka ku xusnaa.\nGuddoomiyaha Guddiga Miisaaniyadda,Maaliyadda,Qorsheynta iyo la xisaabtanka Hay’adaha Dowladda ee Golaha Shacabka Xildhibaan Maxamuud Cabdullaahi Siraaji ayaa uga mahad celiyay xildhibaanada golaha shacabka talooyinka ay warbixinta miisaaniyadda ku biiriyeen.\nGuddoomiye kuxigeenka labaad ee golaha shacabka Mudane Mahad Cabdalla Cawad oo kulanka soo xiray ayaa sheegay in gudiga iyo wasaaradda ay iska kaashanayaan talooyinka xildhibaanada kulanka kan xigana miisaaniyadda cod la gelin doono.\nMareykanka oo talaab adag ka qaadaya shirkado xiriir la leh Al shabaab


Taageereyaasha Manchester United Oo Ka Cadhaysan Ixtiraam-darrada Uu Ralf Rangnick Kula Kacayo Donny Van De Beek - GOOL24.NET\nTaageereyaasha Manchester United Oo Ka Cadhaysan Ixtiraam-darrada Uu Ralf Rangnick Kula Kacayo Donny Van De Beek\nRalf Rangnick ayaa lagu canaantay sida uu ula dhaqmayo xiddiga khadka dhexe ee Donny van de Beek oo uu ku illoobay kursiga kaydka, taas oo ahayd duruuftii uu laacibkani ku jiray xilligii uu Ole Gunnar Solskjaer joogay naadiga.\nVan de Beek ayaa xilli dambe beddel kusoo galay ciyaartii FA Cup ee Aston Villa ee Isniintii toddobaadkii hore, isaga oo beddelay Edinson Cavani daqiiqaddii 72aad.\nIntii uu ku jiray garoonka ayuu sameeyey dedaal badan, iyadoo uu kooxdiisa ka caawiyey inay dib ula wareegto ciyaarta oo ay ka haysatay Aston Villa, isaga oo ka dejiyey culayskii badnaa ee saarnaa.\nCiyaartii xalay ee Aston Villa ee horyaalka Premier League ee barbarraha 2-2 ah ay ku dhamaysteen, ayaa uu Rangnick kaydka ku illoobay Van de Beek, isaga oo illoobay doorkii uu laacibkani ka qaatay guushii cidhiidhiga ahayd ee usbuucii hore.\nTaageereyaasha Manchester United ayaa ka cadhooday go’aanka xulashada Rangnick, waxaanay baraha bulshada ugu soo jeediyeen farriimo canaan u badan oo ay ku muujinayaan sida ay u saluugsan yihiin.\nRangnick ayaa toddobaadkii hore qirtay in Van de Beek uu isbeddel ku sameeyey kooxdiisa markii uu soo galay, waxaanu yidhi: “Ciyaartii Villa ee maanta, ugu yaraan saddex ciyaartoy ayaanu khadka dhexe ku dheelaynay, marar badan ayaanay dhibaato nagu noqotay in aanu ciyaarta maamulno.\n“Laakiin 20kii daqiiqadood ee ugu dambeeyey ayaanu beddelnay oo aanu ciyaarrta si fiican u maamulnay markii uu Donny soo galay, waxaananu helnay xalalkayaga weerarka rogaal-celiska.”\nJamaahiirta Red Devils ee baraha bulshada ku canaantay Rangnick ayaa waxay su’aaleen sababta ay ciyaartoy saamaynta intaas le’eg ku yeeshay kulankii FA Cup uu haddana kursiga kaydka u dhigay ee uu waliba ugu illoobay.


1 Timoteyos 6, Kitaabka Quduuska Ah - Biblepage.net\nKan xaqa ah afkiisu wuxuu ka hadlaa xigmadda, Carrabkiisuna wuxuu ku hadlaa caddaaladda\nBuugga Bilowgii Baxniintii Laawiyiintii Tirintii Sharciga kunoqo Yashuuca Xaakinnada Ruud Samuu'eel kowaa Samuu'eel labaa Boqorradii kowa Boqorradii laba Taariikhdii kow Taariikhdii lab Cesraa Nexemyaah Esteer Ayuub Sabuurradii Maahmaahyadii Wacdiyahii Gabaygii sulaym Ishacyaah Yeremyaah Baroorashadii y Yexesqeel Daanyeel Hoosheeca Yoo'eel Caamoos Cobadyaah Yoonis Miikaah Naxuum Xabaquuq Sefanyaah Xaggay Sekaryaah Malaakii Matayos Markos Luukos Yooxanaa Falimaha rasuul Rooma 1 Korintos 2 Korintos Galatiya Efesos Filiboy Kolosay 1 Tesaloniika 2 Tesaloniika 1 Timoteyos 2 Timoteyos Tiitos Filemon Cibraaniyada Yacquub 1 butros 2 butros 1 yooxanaa 2 yooxanaa 3 yooxanaa Yooxanaa Muujintii Cutubka 1 2 3 4 5 6 Aayadda 1 2 3 4 5 6 7 8 9 10 11 12 13 14 15 16 17 18 19 20 21 Version Kitaabka Quduuska Ah\n1 In alla intii addoommo ah oo ka hoosaysa harqoodka addoonnimada, sayidyadooda ha ku tiriyeen kuwo maamuus oo dhan istaahila, si aan magaca Ilaah iyo cilmiga loo caayin.\n2 Kuwii sayidyo rumaysan lahu yaanay quudhsan, maxaa yeelay, waa walaalo; laakiin ha u adeegeen intay quudhsan lahaayeen, maxaa yeelay, kuwa shuqulkooda wanaagsan ka faa'iidaa waa kuwa rumaysan oo la jecel yahay. Dadka waxyaalahan bar oo ku waani.\n3 Haddii nin dadka cilmi kale baro oo uusan u oggolaan hadalka runta ah oo Rabbigeenna Ciise Masiix iyo cilmiga raacsan cibaadada,\n4 kaasu waa kibirsan yahay, oo waxba garan maayo. Wuxuuna u jeellan yahay su'aalo iyo hadal-iskuqabasho, waxaana ka yimaada hinaaso iyo dirir iyo cay iyo tuhun xun,\n5 iyo murannada dadka maankoodu kharribmay oo runta waayey, iyagoo u malaynaya in cibaadadu tahay wax faa'iido laga helo.\n6 Laakiin cibaadadu waa faa'iido weyn markii waxa la haysto raalli lagu yahay;\n7 waayo, dunida waxba ma aynu keenin, waxbana ka qaadan kari mayno.\n8 Laakiinse haddaynu haysanno dhar iyo dhuuni, way inagu filnaan doonaan.\n9 Laakiin kuwa doonaya inay taajir noqdaan, waxay ku dhacaan duufsasho iyo dabin iyo damacyo badan oo nacasnimo ah waxyeellona leh, oo dadka ku hafiya baabbi'in iyo halaag.\n10 Waayo, jacaylka lacagtu waa xididka xumaatooyinka oo dhan, oo qaar intay higsanayeen ayay iimaankii ka ambadeen, oo waxaa muday tiiraanyo badan.\n11 Laakiinse adigu, nin yahow Ilaah, waxyaalahan ka carar; oo raac xaqnimada, iyo cibaadada, iyo iimaanka, iyo jacaylka, iyo dulqaadashada, iyo qabownimada.\n12 Dagaalka wanaagsan oo iimaanka dagaallan, oo qabso nolosha weligeed ah, oo laguugu yeedhay, oo aad qirashada wanaagsan ku hor qiratay markhaatiyaal badan.\n13 Ilaah hortiis kan wax kasta nooleeya, iyo Ciise Masiix hortiis, kan Bontiyos Bilaatos hortiisa qirashada wanaagsan ku qirtay, waxaan kugu amrayaa\n14 inaad amarka ku xajisid iinla'aan iyo ceebla'aan ilaa Rabbigeenna Ciise Masiix muuqdo,\n15 muuqashadaas uu wakhtigiisa muujin doono, kan ammaanta leh oo keligiis xoogga leh, oo ah Boqorka boqorrada iyo Sayidka sayidyada,\n16 kan keligiis aan dhimanayn, oo ku dhex jira nuurka aan loo dhowaan karin, oo aan ninna arkin, lana arki karin; isagu ha lahaado ciso iyo itaal weligiis. Aamiin.\n17 Kuwa dunidatan haatan la joogo hodanka ku ah waani inayan iskibrin oo ayan maalka aan la hubin isku hallayn, laakiinse ay isku halleeyaan Ilaaha wax kasta si deeqsinimo ah inoo siiya si aynu ugu raaxaysanno.\n18 Oo waani inay wax san sameeyaan, oo ay shuqullo wanaagsan hodan ku ahaadaan, oo ay deeqsi ahaadaan, oo ay dadka kale wax siiyaan,\n19 iyagoo wakhtiga imanaya u dhiganaya aasaas wanaagsan, inay nolosha runta ah qabsadaan.\n20 Timoteyosow, wixii laguu dhiibay ilaali, oo ka leexo hadalka aan micnaha lahayn oo nijaasta ah iyo muranka aqoonta beenta ah,\n21 oo qaar qirashadeeda aawadeed iimaanka ku gafeen. Nimco ha idinla jirto.


Maxaa sababay faafida degdeg ah ee Diinta Islaamka dalka Rwanda oo gaaray 10% tirada?… – Hagaag.com\nPosted on 13 Luulyo 2019 by Admin in Lifestyle // 0 Comments\nSannadguuradii 25-aad ee xasuuqii Rwanda, ayaa hadda socda, oo wadankaasi ku reebay saameyn aad u ballaaran, waxaa ka mid ah ku faafida Diinta Islaamka halkaasi.\nQiyaas ahaan rubuc qarni kahor, tirada Muslimiinta ee Rwanda waxay ahaayeen wax ka yar hal boqolkiiba tirada dadweynaha. Laakiin hadda waxaa lagu qiyaasaa ilaa 10 boqolkiiba tirada dadka reer Ruwanda oo gaaraysa 11,2 milyan oo qof. Hadaba maxaa keenay isbedelka wanaagsan ee faafida Islaamka dalkaasi?.\nMaxaa dhacay rubuc qarni kahor?\nKu dhowaad 800 kun oo qof ayaa lagu dilay dalka Ruwada muddo boqol malmood oo keliya ee xasuuqii Rwanda 1994, oo gestay kooxo xagjir ah oo ka soo jeeda qabiilka Hutu-ga, kuwaasi oo ugaarsanayey xubnaha beelaha laga tirada badan yahay sida Tutsiga iyo kuwa ka soo horjeeday siyaaadooda oo aan isku asalka aheyn.\nQiyaastii 85 boqolkiiba Rwandeeska waxay ka tirsan yihiin qowmiyadda Hutu, laakiin qowmiyadda Tutsi-ga ayaa majaraha u heysay nidaamka dalka muddo dheer.\nSanadkii 1959-kii, Hutu-ga ayaa waxay rideen xukunkii Boqortooyada ee Tutsi-ga, halkaasi oo ay ka firxadeen tobanaan kun ee dadka Tutsi-ga oo u cararay dalalka deriska sida Uganda.\nMarkaasi kadib waxaa koox ka mid ah Tutsi-ga dibad jooga ah aasaasay jabhad mucaarad ah oo loo bixiyey ( jabhada wadaniga ee Rwanda) oo ay soo galeen Rwanda 1990, dagaalka ayaa wuxuu socday ilaa 1993 dii oo heshiis nabadeed lagu soo gabagebeeyey.\nHabeenkii lixaad ee bisha April 1994 ayaa waxaa la soo riday diyaarad ay la socdeen Madaxweynayaasha Rwanda Juvenal Habyarimana iyo Burundi, Cyprien Ntaryamira, waxaa shilkaasi ku dhintay dadkii diyaarada saarnaa oo dhan. Hadaba xoogaga xagjirka ee Hutu-ga waxay ku eedeeyeen soo dhicida diyaarada in ay ka dambeeyeen jabhada wadaniga ee Rwanda oo Tutsi-ga maamulayeen, waxaa markiiba bilaabmay olole abaabulan oo dad badan lagu laayey.\nDadka Muslimiinta ayaa waxay siiyeen goobo ammaan dadka Tutsi-ga waxayna ka difaaceen huwanta Hutu-ga taasi oo saameyn ku yeelatay dad badan in ay galaan Diinta Islaamka.\nAbdul Salam oo Diinta Islaamka qaatay 20 sano ka hor ayaa u sheegay BBC inuu waqtigaasi jiray 15 sano markuu arkay in kaniisadaha ay ku fashilmeen in dadkii u galay in ay ammaan ku helaan ay ka waayeen ayaa ku sababtay inuu qaato Diinta Islaamka, waxayna aheyd natiijada tooska ah ee waxa dhacayey waqtigii xasuuqa.\nSida laga soo xigtay wargeyska New York Times in qiyaastii 800 kun oo Rwanda ah lagu dilay xasuuqii ma sababin oo keliya in dadka ay ka lunto kalsoonidii ay ku qabeen xukuumadooda balse xataa Diintooda, waxaa halkaasi awood ku lahaa Masiixiga Catholic ah oo hadda aad si dhakhso ah ugu faaftay Diinta Islaamka, waana meesha Diinta Islaamka degdegta ugu faaftay.\nMasiixiyada Catholic ayaa dadka reer Rwanda ku dhaqmayey in ka badan boqol sano, laakin dadka ayaa ka carooday doorka qaar ka mid ah wadaadada Diinta Masiixiga ay ka qaateen xasuuqii Rwanda, dad badan ayaa diiday ka mid ahaanshaha Diinta Masiixiga ama waxayba qaateen Diinta Islaamka.\nNin kale oo lagu magacaabo Yakubu Guma Zimana oo qaatay Diinta Islaamka 1996 ayaa New York Times u sheegay in “dadka ay ku dhinteen kaniisadiisii hore, dadka mujrimiinta waxaa halkaasi ku taageerayey wadaadka kaniisada, sidaa darteed ma awoodo inaan ku noqdo halkaasi oo salaad ku tukado, kadib waxaan raadiyey Diin kale”.\nSida Alex Rotiriza uu sharaxayo sababta uu Diinta Islaamka u qaatay, ayaa yiri: “Muslimiinta ayaa si wanaagan u maareeyey xasuuqii 1994, waxaan doonay in aan ahaado sidooda oo kale, Isdilka ayaa ka dhacayey meel kasta, halka xaafadaha ay ku noolaayeen Muslimiinta ay aheyd mida ugu ammaanka fiicneyd. Waqtigaasi Muslimiinta kuma ay wada faafsaneen wadanka oo dhan sida hadda ay tahay, laakin waxay ku urursanaayeen xaafada Periago ee caasimada Kigali”.\nMaxaa dhacay intii lagu jiray xasuuqii 1994-kii oo siiyey Muslimiinta ku nool Rwanda in la aamino, Muslimiinta Hutu-ga xataa wey diideen in ay iskaashi la sameeyaan maleeshiyaadka Hutu-ga oo dilayey dadka Tutsi-ga. Muslimiinta Hutu-ga ayaa markaasi sheegay in ay dareemayaan in ay si adag ugu xiran yihiin Diinta marka loo eego Isirka.\n“Qofna kuma dhiman masaajidka,” ayuu yiri Ramdani Rogema, oo ah xoghayaha guud ee Midowga Muslimiinta ee Rwanda, “kuwaas oo iska caabiyay maleeshiyaadka ayna badbaadiyeen dad badan.”\nWuxuu ku daray “ka Muslimiin ahaan, waxaan ku faannaa sida ay Islaamku uga soo baxeen xasuuqii 1994”.


Labo Codleyn: Caado Soomaali Cadibatey! Q: 6AAD – Bashiir M. Xersi\nLabo Codleyn: Caado Soomaali Cadibatey! Q: 6AAD\nDate: 7 Jun 2014Author: Bashiir M. Xersi 1 Comment\nQaybihii hore ee qormada waxaan ku qaadaadhignay: Xuseen Maxamed Faarax Caydiid, madaxweynihii hore C/laahi Yuusuf Axmed iyo Guddoomiyaha Isbihaysiga Nabadda C/laahi Sheekh Xasan, Guddoomiyihii hore ee Baarlamaanka Shariif Xasan Sheekh Aadan, Gen. Yuusuf Siyaad“Indhacadde” iyo Faarax Macallin. Bal aan halkii ka sii amba qaadnno, oon sii qodqodnno qolalka codleeyayaasha Soomaalida ka dhexbuuxa, anagoo ka soo qaadanayna qaarkooda ugu yaabka badan. Dhammaan way ka siman yihiin laba jidlaynta, iyo inay dadka maankooda ku ciyaaraan, taasna dadka ayaa ugu wacan, haddiise la dhihi lahaa: “Habaarqabe, na dhaaf!” ilama ahan inuu heer nagu dhexgaari lahaa, haddaanse maamuus gaara, magac iyo mansab aasan qalmin ugu daraynno hubaal inuu halyey isu qaadan!\nQormadan oo taxane ah, qeybteedan lixaad waxaa noogu marti ah, mudane, maya, Prof magac dheer ama dhigan ku dhex leh Soomaalida, waana Prof Axmed Ismaaciil Samatar oo aan filayo in ugu yaraan magaciisa la maqlay, haddaan aqoon fiican loo lahayn. Waxaan isku dayi doonaa, inaan soo bandhigo dood MAANGAL ah. Ma dhahayo CILMIYEYSAN, illeyn CILMI asagaa PROF u ehe, oo haddaa adba PROF dood cilmiyeysan la gal, ha kugu daba gaddiyee. Mudane Samatar wuxuu saaxada siyaasadda si rasmi ah uga soo muuqday doorashadii 2012kii ka dhacday magaalada Muqdisho, ee ay ku baratameen in ka badan 20 mudane, oo dhammaan u wada hanqaltaagyey madaxweynenimo iyo inay madaxtooyada mudanaha koowaad ka noqdaan.\nSidii uu ugu guuldarraystay hanashada ka talinta dalka, illeyn gari laba nin kama wada qoslidee, Prof Samatar wuxuu isu badalay quuqle iyo qaswade ka dhex qalaada Idaacadaha iyo [Muuqtusaha] Soomaalida, isagoo soo gudbiya dood aan lahayn qodobbo iyo qaabab qodban. Sida caadada u ah kuwa laga badsho (laga guulaysto) ee aan garan in haddaad baratanto aad aqbasho wixii aad kala kulanto guul iyo guuldarraba, balse, haddii aad jaqjaqlaydo waa laguu yaabaa, oo waa ta la yiraa: “Gar dabadeed guuguuda necbiyaa!”.\nProf Samatar, inta uusan isu taagin tartanka doorashada siyaasaddana si fiican ugu qalabqaadan wuxuu ahaa madaxa urur ay isla qoosheen isaga iyo C/risaaq Xaaji Xuseen, oo magaciisa la yiraa: “Hiil Qaran” dadka qaarkiise ugu yeeraan “Hiilo Qurun!” oodba marka aad eegto habdhaqankii Prof Samatar, uu u qalmo in loogu yeero, maxaa yeelay, sida uu dhaqmay ayaa ah mid ka baxsan wixii la isku ogaa iyo wixii laga filan karaba.\nIntaa waxaa u wehliyey, inuu mar walba mucaaradnimo iyo dhaliilo waaweyn kala hor imaan jiray maamul walba oo xilka qabta. Hubaal in maamulladii dalka isaga daba maray ay yihiin wax la mucaarado, haddana, marka aad wax mucaaradee waa in ay caddahay dhanka aad ka duulee, ma nin han uga jiro xilka ama ku soo hungoobay ama ku soo fashilmay ayaad tahay, mise muwaadin caadi ah, oo aan intaba ahayn? Haddaad kuwa hore midkood tahay, dhaliishaadu qabasho ma lahan, balse, kan dambe haa, maxaa yeelay, ujeed kale kama lahan, aan ka ahayn wax toosin, haba u maro waddo qalloocane.\nDhismaha ururka “Hiil Qaran” dhallinyaro badan oo Soomaali ah, oo leh wiilal iyo gabdho ayuu hanweyn galshay, oo ku saabsan in dib loo helo aragtidii Soomaaliweyn, ugu yaraan labadii gobol ee midoobay 1960kii, oo burburkii ka dib mugdi weyn la galshay, walina ku jirta, ka dib markii la dhisay maamulka Somaliland, oo gooni isu taag iclaansahy iyo madaxbannaani, ka dibna ay dalka dhan ka hana qaadeen maamullo reereedyo mar walba ku cagajugleeyaan inay iyana goosan doonaan. Dhallinyaradan oo uu ewelba ku Awr kacsanayey, ayuu ka dib Prof Samatar araxda ka jebin doonaa sida aan qormada ku sheegi doono.\nProf Samatar wuxuu ka mid yahay AQOON YAHANNO badan oo wax ku soo bartay CANSHUURTII umadda, haddayse dawladdii dhacday, qof walba wuxuu galay ama gooyey la kala ogaa, oo dadkii waxay noqdeen; qof CINDIGA xirtay, oo ku jira: AFKIIBAA JUUQDA GABAY! qof CALOOL hadla, qof CAQLI hadla iyo qof CALEEMO saar hadla. Prof. Samatar wuxuu ka mid ahaa dadyow dhawr ah, oo Muqdisho tagay, nasiibna u yeeshay inay ka mid noqdaan Mudanayaasha Baarlamaanka Soomaaliya. Sidoo kale, wuxuu ku jiray raggii u tartamay Madaxtinimada Waddanka, kuse guuldarraystay. Markuu Maraykanka dib ugu laabtay ayaase waxaa ka soo yeeray hadallo aan sidaa u sii buurnayn, ee aqriste, bal ila fiiri.\nProf Samatar Magaalada Muqdisha wuxuu ku tilmaamay XASHIISH. Marka laga soo tago erayga uu adeegsaday oo aad u liita, haddana, yaa moog taa? Magaalo 22 sano dagaal sokeeye ku jirtay iyo faragalin shisheeye, miyaad ka sugaysaa inay Minnesota oo kale noqoto? Anigu ma garan, Profku waxa uu Xamar ka sugayey, ee ka duwan midda uu ku soo arkay? Taa wali aniga waxbaa iigu laaban. Malaha wuxuu sugayey magaalo khiyaali ah ee maankiisa ka dhex dhisan, taa la waa.\nEraga XASHIISH ee Profku adeegsaday iyo muuqaalka uu Magaalada Muqdisho ka baxshay, waxay ka liidataa, midda uu ka bixin lahaa Wiil ku dhashay UK, ee Abkiis iyo Aabbayaashiis afar fac aan waligood tagin Waddanka bannaankiisa, ee mar qura la geeyey Xamar. Haddii loo sheego in Waddankan dagaallo la degeen kuma timaameen siduu ku suntay Prof Samatar. Aqriste, adba isu eeg labada tusaale. Midda kale, ogsoonoow magaalada uu sidaa ku tilmaamaa, waa magaalada uu rabay inuu maamulo, ka taliyo, madaxna ka noqdo, Alle qof waxa uu doonayo aan aqoon dhibka haystaa badanaa.\nProf Samatar wuxuu ka cawday in la dareensiiyey “Reer Waqooyinimo” gaar ahaan intii uu tartanka ku jiray iyo ka dibba. Balse, midda aan ka oranayo waa: Samataroow: Waligaa WAN LA WEYN ma lagu yiri?! Micnaha sida laguu yiri REER WAQOOYI baad tahay, ayaa inta KOOFUR ka timid loo yiraa WAN LA WEYN, waliba Waddanka gudihiisa iyo dibaddiisa.\nMidda kale, Prof Samatar musuqmaasuqa Baarlamaanka, miyaa cidna caad ka saarnan yahayba, oo waaba bannaan yaale. Adigu waxaadba gashay Baarlamaanka, ee waxaa la hayaa rag aanba galin Baarlamaanka, ayna hor istaagtay kaliya inuusan bixin laashuushkaa iyo ii dhiibta aad sheegayso. Midda kale, sawta dunidu soo bandhigtay ma ahan ceebtaa ku aaddan maaraynta maalka. Ta kale, adoo aqoon leh, saw beel inaad metesho kama dooran aqoontii iyo ogaalkii?.\nMaalin dhaw ayaa BBC waraysi uu siiyey ku caddeeyey, in aysan jirin meel Soomaali joogto oo aan Musuqmaasuq ka jirin, haddaa maxaad Muqdisho kaliya ugu xoog weyn tahay?.\nWaddanka Talyaaniga oo ku jira siddeeda Waddan ee ku hormaray dhanka Warshadaha ahna waddanka saddaxaad ee ugu dhaqaalo badan Qaaradda Yurub dhanka tirsiga Musuqmaasuqa wuxuu ka galay kaalinta 71-aad. Haddii Talyaani kaalintaa ku jiro, Soomaali oo sida ay tahay aan ognahay ilama ahan inay yahay wax lagula yaabo tahay, waase hubaal inuusan ahayn dhaqan habboon, aqriste, maxaad ka dhihi lahayd?.\nMidda kale Profku markuu jagadii uu doonayey waayey ayuu sheekadii dhan ka dhigay in la qabyaaladeeyey! Waa wax caqliga ka weyn in qabyaalad uu ku wareegaysto markii la dooran waayey.\nMaslax Maxamed Siyaad wuxuu Jabuuti kula tartamey Sh. Shariif oo codad aad u badan ayuu heley, doorashadii danbana codad kuwii hore ka yar ayuu helay, lagamana hayo inuu yiri waa la qabyaaladeeyey doorashada. Prof.Cadullaahi Axmed Caddow waa la mid oo labo goor ayuu ahaa ninka labaad, haddana, doorashadii dambe codad badan ma helin, mana gunuunicn.\nMidda dhaqanka la xiriita, Prof. Samatar magaalo 22 sano ITIXAAD DACWATU SHAARIC iyo MUXAADARO ku dhex hayey, 8 sano ALSHABAAB xoog ku haystay, dhaqanka aad ka sugee waa kee? Mid CARBEED hubaal, ee mid Soomaali ugu imaan maysid. Marka aad leedahay waxaan waayey meel lagu Baraanburayo iyo in dumarka meel ku xiran yihiin, saw ma ogid in la yiri: DUMARKA CODKOODU waa XAARAAN? Dhanka heesaha, saw ma ogid in heesaha la mamnuucay, oo la diiday in idaacadaha laga sii daayo? Dhanka kale, Prof waddanka sidaan uga qaxnay ayaa loogu soo qulqulayey, haddi raggaasi qaybtooda ayey qalqaalsanayeen ee uma imaan Qurbaan iyo Qaloon.\nSaw ma ogid, ummad baddalkeedu inuusan sahlayn, maalin iyo dhawrna qaadanayn, sidaa awgeed, lagaaga baahnaa adoon soo niyad jabin inaad inta guntiga dhuuqsato ee marada xanjeerata aad meel walba wajiga ku diirto. Illeyn adaa soo doontee, meeshaad joogtay cidna kaama soo qasbine. Hubaal inaad gaari lahayd yoolkaaga.\nDhanka shaqo la’aanta, profku wuxuu sheegay in Dhallinyaradu aysan shaqayn70% waa qiyaas sax ah oo aan qofna diidi karin. Balse, waddanka uu ka yimid ee Maraykanka ee dunida ugu dhaqaalo badan dhallinyarada aan shaqayn waxayd ahayd sanad ka hor 10% Midawga Yurub 10,6% waddanka Grecia 58% Spania 55% Portogallo 36% Italia 38%. Waddamadii warshadaha lahaa iyo dhaqaalaha xooggan ayaan ka sarrayna 30% markaa ma wax nalagu cawryaa mise waa wax lagu caynsho? Prof-ka ayey u taal.\nMidda marna iga nixisay marna iga yaabisay baa ah, mar Pfofku ka hadlayey dhallaanka iyo dhimashada, ayuu sheegay in labaduba badan yihiin. Isagoo eray aan mudnayn ku sheegay ilmaha. Markaasna waa la wada qoslay. Waxa lagu qoslay ma garane, yaan daba QAAWNAAN ku soo korin? Malaha inta qososhay iyo isaga waxaa loo galin jiray XAFAAYAD? Isma dhihin, oo haddaa maxaa dhallaanka Soomaaliyeed loogu ceebaynayaa wax aysan dambi ku lahayn, kaaga darane la soo wada maray?.\nIsagoo sii wato ayuu wuxuu tusaale u soo qaatay waddamada Maraykanka iyo Yurub in dhimadu yartahay oo dadku gaaraan ilaa siddeetan sano. Halka dhankeenna dhimashadu tahay mid aad uga hoosayso sanad kontamaad. Taa waa sax, mase is waydiiyey Profku in waddamada uu sheegay kontan sano ka hor ay sida aan maanta nahay ahaayeen dhanka dhimashada? Hadduu is weydiiyey muxuu isugu jawaabay? Isaga lee waaye.\nHadal malaha uu ku faan lahaa ayuu ku sheegay inuu uusan ka soo fasax qaadan hoggaanka Baarlamaanka. Taa oo ka dhigan inuu jabshay ballaantii iyo dhaartii uu dusha u ritay kuna damaanad qaaday inuu si hufan u fulin doono. Taa ka sokow, haba qaldamee, hadduu qaladkiisii u sheegayo sidii isagoon qaladba galin saw dhib hor leh ma ahan? Kaba sii darane, haddi Profyadii sidan u dhaqmayaan, maxaad ka filan kartaa qabqablaha, mooryaanka iyo beeneelaha? Adba garo.\nQof walba oo is weydiin jiray ama aanba is weydiinba XAGGEE SOOMAALIDA LAGA HAYSTAA? Ha ku cibra qaato hadallada Prof Samatar. Waxay soo koobayaan TIIHA lagu jiro inta uu duugan yahay, sida uu u daaban yahay, heerarka uu kala leeyahay iyo sida uu ugu kala daran yahay dadka uu hayo ama uu ku dhici karo. Aqriste, anigu lama yaabbani run ahaan, oo daacad ayey iga tahay, maxaa yeelay, inta kol ee aan sadar, Baaragaraaf ama qoraal ku sheegay ma yara dhibka AQOON YAHANKU Soomaali u gaysteen haddana, ay wali ku hayaan. Midda aanse mar walba gocdaa waa laba arrin, oo kala ah:\n– Wixii lagugu aamino inaad diba maryeyso, ee ah aqoon iyo aqool waa wax silloon.\nSamatar maalintuu Xamar ka soo laabtay si buu u hadlay, maalintuu Hargaysa ka soo laanbtana si kale ayuu u hadlay, intaa waxaa u dhexeeya siduu markii hore u hadli jiray iyo sida uu hadli doono imanka iyo wixii ka dambeyaa. Maalintii hore waxay ahayd, qof aan af garto ayaan soo waayey, magaalo xashiish ah ayaan ka soo laabtay iyo doorashadii xaq uma dhicin oo wa lagu shubtay iyo laba beel ayaa Soomaaliya Isbaaro u dhigatay. Intuba qiilin ma lahan haddaan isaga lagu qowl furayn, illeen waxa uu sheegayo, meesha uu ka sheegay iyo sida uu u sheegayo isu gaynteedu waa: “waan is ognanay ammaanna ma ahan ceebna ma ahan!” balse, midda aan marna cuntamayn baa ah, in magaalo aad u doonatay inaad madax ka noqoto tilmamaaha caynkaa ah ku sumaddo, balse, isagu garan waayaye, iyadaa dhaami doonta “haddaan la kala roonaan Roob ma da’o!”.\nHadduu Hargaysa ka soo laabtay, wuxuuba la soo laabtay tii hore mid ka sii murugo badan, maxaa yeelay, si markii loo fiirsho waa DHAGAR, si kale haddii loo fiirshana waa UURKA KA JECLI, AFA KA NECBI. Waxaan uga jeedaa, kan hore wuxuu khiyaanay dhagray ama hagraday intii ku soo raadcay oraahda SOOMAALIWEYN, maxaa yeelay, intaa oo laga maqlaa qof Reer Waqooyi ah, ee da’diisa, aqoontiisa iyo magaciisu Soomaalida ku dhex leeyahay leh ma jiro, hadduu jirana waa yar yahay.\nTaa oo ah runtii midda ugu xun una liidata, maxaa yeelay, xisbiga HIIL QARAN waxaa u hanqal taagay dad badan, oo magaca Soomaali ee sii nuxuusa arkay, balse, xisbigii curdanka ahaa illeyn kursi ku gaar ayuu ahaaye waa caabuqmay. Taa waxaa kaaga sii daran inuu doorashada ka qaybgalay isagoon kala tashan xisbigiisa, go’aanna lagu gaarin in uu metelo, wuxuu la mid yahay ninkii rati uusan laheyn, caddeysimo ku rartay heeryo la’aan xitaa milif yarna ha ahaadee asiga iyo agabka saaran aan u dhaxaysiin, ee hees naceybkii digashada ahaa ku yiri:\nMidda kale, waaba inuu waligii aaminsanaa raallina ka ahaa in Soomaaliya kala go’do, oo beelaysigu sii xoogaysto, illeyn gobolaysiga haddaad maqashaa waa uun saaye. Isagu wuxuu ku doodayaa Xamar laba beel ma ahane beelaha kale qof ka soo jeeda xilalka sare ma qabtaan? Horta Samatar waxbaa isaga qaldan, waxna waa isku qaldayaa, waxbaa isaga qaldanoo, Hargaysa beelaha dega laba beel unbaa ilaa hadda Madaxweyne noqotay, Riyaale geeridii Cigaal haddaysan dhici lahayn miyuu waligii arki lahaa xilkaa?. Waa meeshii laga dhihi jiray “Dhaxal Goroyo Dhebed baa leh” ama “Nin dhintay Kabihiisa dhaama!” Haddii madaxnimo lagu helayana kumaba sii jirto. Midda kale ee uu isku qadlayaa waa haddiiba la i dooran waayey, meesha laba reer ayey u xiran tahay, oo kaalay markii hore ma ogayn miyaa inay saa tahay? Haddaad ogayd xaad ka doontay ma marqaati ayaad ka noqonaysay? Haddaadan ogayn ee aad hadda ogaatay, midda Hargaysana xaad dhihi lahayd? Mise iyadu waa sheekadii ahayd “teenna annagaa iska leh, tiinnana idin la lihin!”.\nTan kale, Prof Samatar wuxuu isla soo muxtuxay madaxnimada Soomaaliya labo rer yey u xiran tahay, oo cid kale weligood madax Soomaaliya kama noqon! Miyuu illowsan yahay Ra’iisul Wasaare Maxamed Ibraahim Cigaal 1967-69? Miyuu hilmaamsan yahay Ra’iisul Wasaare Maxamed Cali Samatar 1 Feb 1987 – 3 Sep 1990? Miyuu illowsan yahay Ra’iisul Wasaare Cali Khaliif Galayr? Intaa miyuu iska indha saabayaa marka uu leeyahay qof rer Waqooyi ah madax ma soo noqon? Axmedow waa beentaa waana kugu diiday anigu, inta kaa dhagaystay, ee kaa yeeshay iyageey u taal. Alla maxaa runta la iska indha tirayaa?\nSidoo kale, la ye: “Eex Uur Hooyo ayaa laga bartee!” walaalkii ay naaska isla nuugeen oo ku beeninaya aan kuu soo daliilsho, oo aan duldhigo dubaakhdiisa jaban. Prof Cabsi Ismaaciil Samatar wuxuu waraysi ku yiri: “Doodda ka hor imaanaysa Waqooyiga waxa weeyaan; haddii aan doonayno inaannnu umadda u talinno, inagoo isku duubaan, oo mabda’ Soomaalinnimo iyo Islaannimo iyo gobol Waqooyi la yiraa oo dadkoodu siman yihiin, oo isku duuban, haddaan la nimaadno, waxaa ballana inaynu madax noqonayno!” hadal nin weyn iyo waaya arag!\nWuxuu sii raacshay Prof Cabsi Ismaaciil Samatar in ay jirtay mar shanta Wasiir ee ugu xoogga badan dawladda ay Reer Waqooyi ahaayeen, oo kala ah: “Ra’iisul Wasaare ku xigeenka, Buuni, Reer Boorame ayuu ahaa. Wasiirka Khaarijiga (Arrimaha Dibadda) Axmed Yuusuf Ducaale, oo Reer Gibileey ah. Wasaaradda Maaliyadda Cawil baa ahaa oo Reer Burco ah. Wasiirka Warfaafinta Bookax oo Reer Ceerigaabo ayaa ahaa. Prof Axmdoow inta kale waxba maba taqaane, walaalkaa Cabdina ma JAAHILIINTA ayuu ku jiraa, mise dhawaan ayuu ku biiray? Midnimadii 53 sano ka dib, haddii nin Reer Waqooyi ah tartankii Madaxtinimo looga guuleeystay, oo xeer u diidayey in uu is sharraxo ama tartamo uusan jirin, haddii uu ku soo bixi waayey, xaa dadka loogu xagxaganayaa wax iska cad, illeyn haddiyo la isu siin mayne?.\nHorta midda ah inuu Waqooyinimo iyo reernimo u dhurtay bannaankana la yimid, ma ahan mid lagula yaabo, maxaa yeelay, inta uu isna uurka ka buki lahaa, dadkana been ku bariidin lahaa, waxaa roon inuu baqtigiisa barqo cad iska feento, illeen beer laxawsi laguma bullaalee.\nMiddase aan marna taariikhda, intii aamintay iyo inta wali aaminsani aysan ku cafinayn waa qadiyadda muqaddaska u ah in badan oo Soomaali ah, oo uu ka dhigtay gaadiid uu ku dangaaro iyo Awr kasci, markaa wuxuu maanka ku hayey halka laga yiraa “dani waa seeto” ama ka sii habboone marka tiisa loo fiirshee, tii kale oo ahayd: “Dantaada Maqaar Eey ayaa loogu seexdaa!” waa halkii Niccolò Machiavelli ee ahaa “Il fine giustifica i mezzi”. Hal ku dhegga tartanka doorashada Profka ayaa ahaa “Ma sugi karno” anna waxaan leeyahay, “OGOW SIGANNAYE!”\nNinkii ay naagtu ka adkaan jirtay, ee yiri waan iska dhicinayaa, markuu uu arkay inay lagdin la dhigi rabto waa kii yiri; “War halkii ay ii wadan jirtay ayey ii wadataa!” hadda, xaalka Prof Samatar u ekaa, haddii aanan xil helin xukunkiinna waa xaaraan! Islaan wiilkeeda kala yaabtay gadgaddoonka iyo malaha sal la’aanta ayaa ku tiri: “Hebeloow; Maandhoow DIIMA badnidaa!” Hadda Prof Samataroow; DIIMA badnidaa! Laba sano ka hor Soomaali weyn ayaad na lahayd, haddana Land, Luuq, iyo Jufo ayaad u dhurutay, waa yaabe berrina maxaa xigi doona? Hal talose aan u diro dhallinta Waqooyi ee maanta u sacbinaya Prof Samatar, ee is leh, wuxuu u soo laabtay beeshii iyo berrinkii. Prof Samatar haddii uu idin ka waayo danta uu idin ka doonayo, waxaa hubaal ah inuu idin ku dhigi doono ta uu ku dhigayo Koofur, gaar ahaan Muqdisho. Marka ha kadsoomina, ee taageerada kala reebta, oo jiilaalka soo socda tii looga bixi lahaa dib u dhigto.\nUgu dambayn, qormada waxaan ku soo gaabinayaa sheekadan. Beribaa nin lahaa Sac buuran oo aad u qurux badan, markuu ceelka yimaado, wuxuu sameyn jirey inuu xoolaha biyaha loo soo daynayo uu ka dhigo neefka ugu horreeyo ee ugu hor cabbo biyaha, wuxuu sidaa ahaadaba neefkii waa rimay, dabadeedna waa dhalay, kolkaasbaa caanihii laga sugaayeey laga waayey, oo caanihiiba koob Shaaha caddayn waayeen.\nMaalintii danbe markii ceelkii la tagay, ayaa ninkii Saca lahaa, Sacii ciil oo uu u qabo caanaha uu ka sugaayey ee uu ka waayey owgeed, ayuu ugu daba mariyey waraabkii biyaha, Sacii cabaadkiisa ayaa baxey iyo baxsadkiisa, asagana ul ayaa afka lagala dhacay oo waa la horay, ninkii lahaa asigoo is maqalsiinayoo ayuu qaylo iyo ci’ afka laba taako ka kala dhigey, markaa ayaa ninkii Saca lahaa hees howleedkan ugu jawaabey kuna yiri:\nF.G: Fisha qaybta xigta ee qormada oo sii socon doonta.\nPrevious Previous post: Maansada: “Ma ag joogi kari leyd?”\nNext Next post: Maansada: Dulun Islaax!\nOne thought on “Labo Codleyn: Caado Soomaali Cadibatey! Q: 6AAD”\n10 Jun 2014 at 12:39 pm\nMaqaalkan waxaan iskaga lumiyey 5 daqiiqo ,wax uu ka hadli iyo dhinac uu socdo lama yaqaan . Wariyooy xaal Qaado. Bal nin wariye isku sheegaya oo weebsite u furtay si shakhsiyo iskaga aflagaadeeyo bilaa hadaf. Soomaali ayaa lahayaa Cajiib.Waar waxaa iska dhigaysaa nin wariya ah wariye marka aad tahayne waxa loo baahanayahay in aad noqoto dhexdhexaad ee Prof Samatar arimaha uu soo bandhigay ka jawaab ay ka mid tahay sidee bay ku dhici kartaa in qof ka soo jeeda Beelaha Dir,Raxan wayn ama Beesha Shanaad uuna noqon Madaxwayne ama raysalwasaare tan iyo intii aynu xornimada qaadaan. uma baahnid xikmad badan si aad u garato Qaladakan ama Cadalaad Xumada Ka jirta Koonfur .Waa maxayse Sobota keentay In Labada Beelood waa daarood Iyo hawiyee ay afduub ugu haystaan Kuraasta ugu sareeya wadanka???? Mark aad su’aalaha ka jawaabto ayaad prof Samatar Qaladaadkiisa saxi kartaa . Waxba haku meeraysan Cali khaliif Galaydh ileen wayne ognahay oo waa Daarood e …….Daarood iyo Hawiyana waa labada Qabiil ee uu sheegay Prof samatar in ay wadankan afduubka u haystaane …….waliba ku darso Labdaa Qabiil Mid kood ayaa tahay waxa ku wadaa waa la iska fahmi karaa ,waa si aad Reerkaaga udifaacdo sax iyo qalad . Wax cusub ama xikmad ah oo habayaraate aad ku soo bandhigtay Maqaalkan ma arko……………………


Sidii aan ugu soo Qoray Twitter-ka oo leh Neef ... | Martech Zone\nKhamiis, Janaayo 24, 2008 Axad, Sebtembar 30, 2012 Douglas Karr\nSida aniga Tweet on Twitter la Khubuura, Waxaan isku dayaa inaan Toosh. Qubasho la Khubuura waa sahlan tahay maxaa yeelay Khubuura ka Qaaday la yimaado Snurl.\nDunida muxuu yahay lingo cusub? Halkan waxba kama socdaan… muddo ka dib ayaan ku soo biiray Twitter. Twitter asal ahaan waa qol lagu sheekeysto oo caalami ah halkaas oo qofkasta uu la hadli karo qofna (waxaa jira astaamo gaar ah) Markaad faallo ama jawaab ku soo dhigto Twitter, waxaa loo yaqaan 'Tweet'. Jees jees ah Xaqiiqdii. Waqti lumis? Malaha. Maandooriye? Haa.\nDadka qaar waxay ugu yeeraan micro-blogging; si kastaba ha noqotee, shaqsiyan waxaan u arkaa inay ka badan tahay dood ama gole furan marka loo eego barta maaddaama ay wax badan is dhexgal ka tahay microblogger iyo dhagaystayaasha. Boggu wuxuu bixiyaa mowduuc uu blogger ku furi karo dood ku saabsan qoraal faahfaahsan oo la imanaya maamulka… Twitter uma oggolaanayo qolka maamulka, kaliya way fureysaa wadahadalka.\nWax badan oo ku saabsan Twitter\nTwitter wuxuu kuu ogolaanayaa inaad 'raacdo' dadkaas aad xiiseyneyso. Waxaa jira magacyo aad u waa weyn oo ku jira warshadaha teknolojiyada oo badanaa ku dhajiya Twitter. Qaar iyaga ka mid ah ayaa runti codsada macluumaad ama siiya muuqaal qarsoodi ah oo ku saabsan qoraallada soo socda iyo wararka. Runtii waan maqlay warkaas Heath Ledger ku dhintey Twitter - ma ahan wararka ama shabakadda!\nHaddii aad rabto inaad qof u jawaabto, waad isticmaali kartaa astaan @ ah. @douglaskarr waxay ka dhigan tahay inaad ii jawaabayso ama aad ila hadlayso. Haddii aad rabto inaad ila hadasho si toos ah iyo si gaar ah, waad qori kartaa D Douglaskarr.\nAan sii wadno ...\nHalkii aan aadi lahaa kan Bogga Twitter si aan ula socdo qof walba, waxaan adeegsadaa aalad saddexaad oo la yiraahdo Khubuura. Khubarada waxaa qoray Qaaday. Markaad rabto Twitter-ka oo aad xiriirin ka sameyso Tweet-gaaga, waad gaabin kartaa URL-ka adoo adeegsanaya Snurl, kaas oo lagu dhisay isla jeeriga.\nWali ma ila socotaa\nTwitter wuxuu xaddidan yahay astaamaha 140 mid kasta oo ka mid ah qoraaladaada. Waa maxay sababta 140 xaraf? Ma hubo laakiin waxaan aaminsanahay inay xoogaa la jaanqaadayso xaddidaadda dabeecadda 160 ee laga helo farriimaha SMS (farriimaha taleefankaaga lagu soo diro). Twitter waa moobayl isku xiran… waxaad ku heli kartaa kuna heli kartaa fariimaha qoraalka ah taleefanka gacanta.\nMarka waa maxay heck waa Twoosh?\nHaddii aad soo dhigto qoraal ah 140 xaraf xitaa, taasi waa a Toosh, oo la mid ah dhuuqid dhawaqa kubbadda koleyga markii ay si fudud ugu dhex siibanayso dambiisha. Saaxiibbaday at Waxqabadka soo noqnoqda dhisay, maxaa lagu qeexi karaa oo kaliya, kuwa ugu aan faa iidada badneyn, aan toos ahayn, ciyaaraha aan waxba galabsan laakiin aan waxyeelada laheyn ee aan waligey ku arkay internetka, Tweet140.\nTweet140 runti waxay la socotaa mid kasta oo ka mid ah Tweets-kaaga, dhibcaha oo ay kugu sarreysaa awoodda aad u leedahay inaad celcelis ahaan ugu dhowaato 140 xaraf halkii Tweet intii suurtagal ah. Iyaguna way kugu baashaalaan oo way ku qoslaan markaad uriso.\nWaan iska tagay duck xaalad ka dambeysa, oo hadda waxaan ahay a guumaysgeesaleyda. Tweet140 waxay run u tahay 140-ka xaraf, sidoo kale, fiiri bogga guriga oo fariimaha oo dhami waxay ku jiraan 140 astaamood.\nMa rumaysan karo in lay nuugay tan!\nMarka… akhri mar kale: Sida aan Tweet on Twitter la Khubuura, Waxaan isku dayaa inaan Toosh. Qubasho la Khubuura waa sahlan tahay maxaa yeelay Khubuura ka Qaaday la yimaado Snurl.\nMa heshay hada?\nWaxaan rajeynaynaa inaan ku arko adiga oo Twitter ku qoreya Khuurada, si dhakhso leh! Waxaan rajeynayaa inaad sameyso Twooshboard -ka Tweet140!\nTags: nasiib 500nasiibHannaIsaaq Pellerincilmi-baarista muhiimka ahistaraatijiyad qadla'aanistiraatiijiyadda suuqgeynta internetkaBarnaamijka Soo-jeedinta Iibka ee Online-kaistaraatijiyad online ahku dheji ereygaheerka-qaab-caadiga ahSoo Jeedinta Iibkamadaxda goobtasuuq-geynta suuqajoogitaanka telefishinkageyntaxeeladaha fayraska\nXaqiiqdii ma raaco dad igu filan oo Twitter ah (Waxaan ka ogaaday Heath Ledger Digg, xitaa intaas inbadan ma isticmaalo), laakiin liiska ayaa lagugu daray hada Doug!\nKhubaradu waa aalad aad u fiican, waxaan guriga ku isticmaalayay Tweetr (barnaamij kale oo AIR ku shaqeeya) shaqada waxaanan bilaabayaa inaan wax uun ka dhigo ku rakibo Snitter shaqo. Waxaa jira kala duwanaansho fara badan, laakiin Tweetr wuxuu tiriyaa inta astaamo ee aad ka tagtay iyo sidoo kale inuu soo gaabiyo url (laakiin ma xasuusan karo waxaas), waxaa laga yaabaa inay uga fiicnaato ciyaartaada!\nHagaag, mahadsanid doug waxaan hada kuqoray twitter-ka anigoo wata daacadnimo snook ah, oo sida muuqata lajirta snurl, iyo haa, kani waa twoosh\n"Ma rumaysan karo inaan ku nuugay tan!" - ditto\nHordhac weyn oo loogu talagalay adduunka Twitter. Waxaan u maleynayaa inaad ku garaacday ciddiyaha madaxa… waxay u egtahay waqti lumis qosol badan maalmaha badankood, laakiin waqti ka waqti waxaad heleysaa qiimo badan. Iyo haa, hubaal qabatimo.\nWaad ku mahadsantahay furitaanka Tweet140! (Xitaa haddii adiga sameeyey iga tuur boodhka hoganka)\nBoostada weyn Douglas. Runti wax si fiican bay u dejisaa. Qir - adigu waxaad tahay 'Twaddict'!\nJan 25, 2008 saacadu markay ahayd 3:09 PM\nWaan qirayaa! Twaddict… Waan jeclahay!\nJan 25, 2008 saacadu markay ahayd 11:24 PM\nHaa waa balwad, waxaan si xor ah u qirayaa inaan ahay Twaddict. Laakiin sidoo kale waa meel fiican oo laga helo macluumaad (Waxaan sidoo kale ka bartay Heath Ledger illaa Twitter, iyo sidoo kale dabkii ka dhacay Las Vegas iyo warar kale oo jaban). Waxaad sidoo kale la xiriiri kartaa dadka waaweyn ee kaqeyb qaadanaya (run ahaantii ama run ahaantii) isla howlahaas. Waxaan raacay taxanaha adduunka, Ciyaaraha NFL, iyo doorashooyinka madaxtinimada waqtiga dhabta ah iyo kuwa kale oo badan oo ku jira barta twitterka.\nLaguma talin karo si heer sare ah.\nJan 31, 2008 saacadu markay ahayd 10:05 PM\nLarry Clarkin wuxuu leeyahay boosteejo madadaalo leh halkaas oo uu ka sameysto ereyo laxiriira Twitter-kiisa. Waxaan moodayay inay mudan tahay in la wadaago.\nFebraayo 17, 2008 saacadu markay tahay 9: 26 AM\nQosol badan sida aan u fahmay wax kasta oo aad ku tidhi xukunka koowaad. Taasi ma waxay ka dhigan tahay inaan ahay qaamuus?\nFeb 17, 2008 markay ahayd 12:40 PM\nHaa, waad tahay! 🙂\nBTW: Waxaan ka beddelay Snater-ka oo waxaan u beddelay Labaatan, waxay umuuqataa inay aad uga xasiloontahay. Khubaradu waligood ma joojin doonaan qabowga ay igu hayaan.


Sidee qofku is-bedel u sameyn karaa? Mase Dooneysaa Adiga Inaad Is Badal Sameysid, Hadaba Qaado Tallooyinkan.. | Hooyga Barbaarinta Qoyska & Wanaaga Bulshada Hooyga Barbaarinta Qoyska Iyo Wanaaga Bulshada - Www.Kobciye.Com\nSidee qofku is-bedel u sameyn karaa? Mase Dooneysaa Adiga Inaad Is Badal Sameysid, Hadaba Qaado Tallooyinkan..\nPublished: April 9, 2016, 12:28 pm\nWaxaa jiray tuug wadooyinka dadka ku dhaca, burcad ah. Aad caan u ahaa xilligaas. Habeen buu fuulay darbi guriga gabar uu aad u jeclaa, markuu rabay inuu gidaarka ka dago ayuu maqlay, qof Salaat tukanayay oo aqrinayay aayada Quraanka: Miyaysan weli waqtigu u iman (u dhowaanin) kuwa xaqa rumeeyay inay u khushuucdo quluubtoodu xusidda Eebe (Suurat Al-Xadiid)\nNoloshu waa in is-bedel la sameeyo. Qof kasta isaga ayaa ka mas’uul ah inuu is bedelo. Marar badan waxaan aragnaa dhacdooyin loogu talagalay inaan wax ku qaadano, iskuna bedelno. Nasiib darro, kama faa’iideysano inaan is-bedel nafteena ku sameyno. Waqti intee le’eg ayaaan sugeynaa si aan isu bedelno?\nXusuusnow: Marnaba, Marnaba dib ha u dhigan, ha sugin in aad Alle SWT u noqoto. Ogow haddii aadan hadda go’aan gaarin oo is-bedel sameyn ma jirto xilli uu waqtigu sax kuu noqonayo, Waqtigu waa Iminka.\nBarnaamijka KOBCI MASKAXDAADA Iyo Qodobo Muhiim ah Oo Ku Saabsan Kalsoonida..


BBC Somali - Maqal iyo Muuqaal - Tahriibka dhallinyarada\nMarkii u dambaysay ee la cusboonaysiiyay: 2 Abriil, 2012, 18:46 GMT 21:46 SGA\nSafiirka Soomaalida u fadhiya magaalada Tripoli ee dalka Libya, Cabdiqani Maxamed Wacays, ayaa sheegay in boqolaal tahriibayaal Soomaali ah ay ku xiran yihiin xabsiyada ku yaalla dalka Libya.\nDadkan oo dhalinyaro u badan ayuu safiirku sheegay in laga soo qabtay badda mediterrean-ka iyagoo doomo u sii saaran dalka Talyaaniga.\nWuxuu safiirku digniin u soo jeediyay guud ahaan Soomaalida tahriibayaasha ah ee eheladooda.\nIsagoo jooga Tripoli, ayuu Cabdiraxmaan Koronto uga waramay Soomaalida ku xirxiran Libya?\nSafiirka Soomaaliya ee Tripoli\nSafiirka Soomaaliya u fadhiya Tripoli.\nHadaba waxaanu telefoonka kula xiriiray Maryama Cusmaan Axmed (maariya), oo 21 jir ah, oo isu ka mid ah dadka isku diyaarinaya safarkan noocan ah.\nCabdiraxmaan Koronto ayaa waydiiyay sababta ay u joogto hadda dalka Libya?\nMaryam waa Tahriibe soo martay Saxaraha\nWaa gabar ka mid ah dadka quusta ka taagan arrimaha Soomaaliya oo isku soo biimaynaya badaha iyo saxaraha si ay nolol uga samaystaan Europe.\nBoqolaal Soomaali ah ayaa lagu xirxiray iyagoo isku dayaya in ay badda doomo ku galaan dalka Libya.\nSafiirka Soomaalida u jooga Tripoli Cabdiqani Wacays wuxuu sheegay in ilaa sadex kun Soomaali ah oo dhalinyaro u badan balse ay ku jiraan haween uur leh iyo kuwo umulay ay hadda isu diyaarinayaan in badda Medditerrean-ka ay ka gudbaan si ay Talyaaniga u galaan.\nSafiirka quus ka muujiyay sidii dadkan looga joojin lahaa in ay badda galaan.


WARBIXIN+XOG: Puntland & Somaliland oo Dagaal isku diyaarinaya Iyo Cabsi laga muujiyey. – Puntlandtimes\nLAASCAANO(P-TIMES)- Warsidaha Puntlandtimes.com wuxuu ogaaday in maamulada Puntland & Somaliland oo labaduba ciidamadoodu mudo ku dhaw sannad isku horfadhiyaan deegaanka Tukaraq ee gobalka Sool, ay isku diyaarinayaan dagaal cusub oo dhexmara labada dhinac todobaadyada nagu soo aadan, xili ay gudahooda kaga furan yihiin xasarado siyaasadeed oo xoog leh.\nXog laga helay mid kamid ah Safaaraddaha daneeya arrimaha Soomaaliya ee gobalka Geeska Africa, soona gaartay warsidaha Puntlandtimes.com waxay daaha ka rogaysaa in labada dhinacba ay si buuxda iskaga war-qabaan, qolo kastana og tahay talaabada dhinaca kale uu maagan yahay.\nMadaxweynaha Puntland Cabdiweli Maxamed Cali Gaas ayaa shalay dib ugu laabtay mandiqada Puntland, isagoo lafilayo in uu kulamo la yeesho saraakiishiisa ciidamada iyo guddiga Difaaca oo ay horey balamo uga dhaxeeyeen, markii uu aadayay magaalada Nairobi ee dalka Kenya.\nXogtu waxay daaha ka qaadaysaa in taliyaasha labada dhinacba aysan ku qanacsaneyn dagaal waqtigan ah, gaar ahaana ay diidan yihiin in siyaasad ay lug ku yeelato dagaalkan, xili ay dhinacyada Puntland iyo Somaliland labaduba arrimo doorasho fooda ku hayaan.\nPuntland doorashada baarlamaanka iyo Madaxweyne-nimada ayey ka harsan yihiin mudo dhan 2 bilood, sidaas oo kale Somaliland doorashooyinka baarlamaanka iyo dawladdaha Hoose ayaa laga doonayaa Xukuumadda Muuse Biixi in ay qabato, iyadoo ka war-wareegaysa.\nGudoomiyaha golaha guurtida Somaliland Saleebaan Gaal ayaa sheegay Sabtidii shalay in doorashada baarlamaanka iyo golayaasha deegaanada ay dib ugu dhacday sababo la xariira dagaalka Tukaraq, isagoo sheegay in maamulkooda lagu soo duulay, indhahana wuxuu ka qarsaday xaqiiqada duulaanka gobalka Sool, ee ay xukuumadiisu bilowday.\nWasiir kuxigeenka warfaafinta Somaliland Maxamed Abees iyo xildhibaano katirsan baarlamaanka maamulkaas ayaa dhawaan ku hanjabay in ay dagaal qaadayaan, uuna ka dhamaaday dulqaadkii, ka dib weeraro is xigxigay oo ka dhacay Tukaraq iyo deegaanada ku dhaw dhaw.\nMadaxweynaha Puntland ayaa horey ugu hanjabay in dib gacanta maamulkiisa loogu soo celinayo gobalka Sool, gaar ahaana magaalada xudunta u ah isku dhacyada Puntland iyo Somaliland ee Laascaanood, taas oo ay su’aalo badan dul-hoganayaan.\nWasiirka Arrimaha gudaha, Dawladdaha Hoose & Horumarinta Reer miyiga Puntland Cabdullaahi Tima-Cade oo kasoo jeeda deegaan ahaan Laascaanood, ayaa isna labo bilood ka hor dhaar ku maray dagaal dhacaya, waxaana sidaas oo kale wehliyey gudoomiyaha Sool ugu magacaaban Puntland oo isna sheegay dagaal in uu dhacayo.\nHanjabaadaha dhinacyada ka sokow, xogta ay heshay Puntlandtimes.com waxay si cad u sheegaysaa in labada todobaad ee nagu soo aadan ay wax iska bedeli karaan xaaladda Sool, gaar ahaana ay labada dhinacba isku diyaarinayaan dagaal dhaca.\nBeesha Caalamka ayaa ka walaacsan dagaal ka dhaca gobalka Sool, waxayna ugu baaqday in ay dhinacyadu u hogaansamaan talaabooyinkii horey loo qaaday, ee kuwajahnaa in nabad iyo dadaal wada hadal lagu dhameeyo xiisaddaha taagan, waxaana garwadeen ka ahaa arrintan IGAD iyo Jamciyada Qaruumaha ka dhaxaysa, iyadoo horey u sheegtay Somaliland iyo beesha caalamkuba in laysku raacay afar qodob oo udub-dhexaad u ahaa nabad ka dhalata gobalkaas.


ROOMA 11, Kitaabka Quduuska Ah (KQA) | Chapter 11 | The Bible App | Bible.com\n1De waxaan leeyahay, Ilaah miyuu xooray dadkiisii? Ma suurtowdo. Waayo, anba waxaan ahay mid reer binu Israa'iil ah, oo farcankii Ibraahim ah, oo qabiilkii Benyaamiin ah. 2Ilaah dadkiisii uu hore u yiqiin ma xoorin. Mise ma waydaan aqoon waxa Qorniinku ka sheegayo Eliyaas? siduu Ilaah ugu cawday isagoo reer binu Israa'iil ka cabanaya oo leh, 3Rabbow, nebiyadaadii way dileen, meelahaagii allabarigana way dumiyeen, oo keligay baa hadhay, oo naftayday doondoonayaan. 4Laakiinse jawaabtii Ilaah oo u timid isaga maxay leedahay? Waxaan nafahaantayda ula hadhay toddoba kun oo nin oo aan Bacal u jilba joogsan. 5Sidaas oo kale wakhtigan la joogona waxaa jira kuwo hadhay oo nimco lagu doortay. 6Laakiinse haddii nimco lagu doortay, de haddaba ma aha mar dambe xagga shuqullada, haddii kalese nimcadu mar dambe nimco ma aha. 7Waa maxay haddaba? Wixii reer binu Israa'iil doondoonayeen ma ay helin, laakiinse kuwii la doortay waa heleen, intii kalena waa la engejiyey, 8sida qoran, Ilaah wuxuu iyaga siiyey maskax hurudda, iyo indho aanay waxba ku arkin, iyo dhego aanay waxba ku maqlin, ilaa maalintatan. 9Daa'uudna wuxuu yidhi,\n10Indhahoodu ha madoobaadeen si aanay waxba u arkin,\n11Haddaba waxaan leeyahay, Miyey turunturoodeen inay dhacaan? Maya, ma suurtowdo! Laakiin dhicitinkoodii aawadiis ayaa badbaadinu ugu timid quruumaha kale inay ka hinaasaan. 12Haddaba haddii dhicitinkoodii yahay taajirnimadii dunida, liidnaantoodiina tahay taajirnimadii quruumaha kale, de buuxnaantooduna intee bay sii badin doontaa taajirnimadii?\n13Laakiin waxaan la hadlayaa kuwiinnan oo ka mid ah dadka aan Yuhuudda ahayn. Haddaba anigoo ah rasuulkii dadka aan Yuhuudda ahayn, hawshayda waan derejeeyaa, 14si aan uga hinaasiyo kuwa aan isku jidhka nahay oo aan qaarkood badbaadiyo. 15Waayo, haddii xooriddoodu tahay maslaxadda dunida, aqbaliddoodii maxay noqon doontaa, soo noolaadka kuwii dhintay mooyaane? 16Inta ugu horraysa oo cajiinku hadday quduus tahay, de cajiinkuna wuu yahay, haddii xididku quduus yahayna, de laamahuna way yihiin. 17Laakiinse haddii laamihii qaarkood laga jebiyey, oo adigoo saytuundibadeed ah lagugu tallaalo meeshoodii, oo aad ka qayb gasho wanaagga xididka geedka saytuunka ah, 18ha ka faanin laamaha, laakiinse haddii aad faantid, bal ogow inaadan ahayn kan xididka sida, laakiinse xididkaa adiga ku sida. 19Haddaba waxaad odhan doontaa, Laamihii waxaa loo jebiyey in aniga laygu tallaalo meeshoodii. 20Waa tahay. Rumaysaddarradoodii baa loo jebiyey, adna waxaad ku taagan tahay rumaysadkaaga. Ha iskibrin, laakiinse cabso; 21waayo, haddaan Ilaah u tudhin laamihii asliga ahaa, de adna kuu tudhi maayo. 22Bal hadda fiiri roonaanta iyo adkaanta Ilaah; kuwii dhacay xaggooda adkaantiisaa la jirta, laakiinse xaggaaga waxaa la jirta roonaanta Ilaah, haddaad roonaantiisa ku sii socotid, haddii kaleeto adna waa lagu gooyn doonaa. 23Iyagana haddayan rumaysaddarradoodii ku sii socon, waa lagu tallaali doonaa meeshoodii, waayo, Ilaah waa awoodaa inuu iyaga mar kale ku tallaalo meeshoodii. 24Waayo, haddii adiga lagaa soo gooyay saytuun dibadeed oo si aburiddiisa ka gees ah laguugu tallaalay geed saytuun wanaagsan ah, intee baa in ka sii badan kuwan oo ah laamihii asliga ahaa loogu tallaali doonaa geedkoodii saytuunka ahaa?\n25Walaalayaalow, anigu dooni maayo, inaad jaahil ka ahaataan qarsoodigan, waabase intaas ood iskibrisaan. Adkaan aan dhammayn baa ku dhacday reer binu Israa'iil ilaa tirada buuxda oo quruumuhu soo gasho; 26oo sidaasay reer binu Israa'iil oo dhammu u wada badbaadi doonaan, sida qoran,\n27Oo kanu waa axdigayga aan la dhigan doono iyaga,\n28Xagga injiilka iyagu waa cadaawayaal aawadiin, laakiinse xagga doorashada waa kuwo la jecel yahay awowayaasha aawadood. 29Waayo, hadiyadaha iyo yeedhidda Ilaah ka soo noqosho ma leh. 30Waayo, idinkuba mar baad Ilaah caasi ku ahaydeen, laakiinse haatan waxaa laydiinku naxariistay kuwaas caasinimadooda, 31sidaas oo kalay iyaguna haatan caasi u noqdeen, in naxariistii laydin tusay, iyagana haatan loogu naxariisto. 32Waayo, Ilaah kulli wuxuu ku wada xidhay caasinimo inuu u wada naxariisto kulli.\n33Mool dheeraa hodantinimada iyo xigmadda iyo aqoonta Ilaah! Xukummadiisa lama baadhi karo, jidadkiisana lama raadin karo! 34Waayo, bal yaa soo ogaaday maanka Rabbiga? Bal yaase lataliyihiisii noqday? 35Yaase awil wax siiyey oo loo abaalgudi doonaa? 36Waayo, wax waluba isagay ka yimaadeen oo ku yimaadeen oo u yimaadeen aawadiis. Ammaanta isagaa leh weligiis. Aamiin.


Cabdi Illey oo Lagu Eedeeyay In Gacanta Lagu Soo Dhigay Xilli uu Ka Baxsanayay Jeelka | Baligubadlemedia.com\nCabdi Illey oo Lagu Eedeeyay In Gacanta Lagu Soo Dhigay Xilli uu Ka Baxsanayay Jeelka\nCiidamada Danbi Baadhista ee dalka Ethiopia ayaa sheegay in Madaxweynihi hore ee Deegaanka Soomaalida Ethiopia Cabdi Maxamuud Cumar uu isku dayay in uu ka baxsado Xabsiga, ka dib markii uu jajabiyay daaqada Qolka uu ku jiray.\nMarkiii uu cabasho hore uga muujiyay qolka uu ku jiro ayaa waxa ay ciidamada Xabsiga Maamulaa u wareejiyeen Qol kale, hasayeeshee waxa uu ku dacwoonayaa in qof madaxa ka jiran oo lagu ag xidhay xidhay uu ku soo tuuray dhagax isla markaana sidaas uu ku jabiyay Daaqadii uu ku jiray, hasayeeshee ay sharaf dil ku tahay in lagu soo eedeeyo in uu damacsanaa in uu ka baxsado qolka uu u jiro.\nwaxa kale oo uu ku dooday in qofka wax ku soo tuuray uu damacsanaa in uu naftiisa dhaawac u geysto, hasayeeshee aanay marnaba ka suurtoobin uu isku dayo ka baxsashada xabsiga uu ku jiray.\nWuxuuna intaa ku daray “Waxa laga sheegay iney been tahay shaqsi ahaanna cadaadis aad u weyn lagu hayo. Xabsi aan munaasab ahayna lagu xiray, nin maskaxda ka jirran oo ku xiran qol isaga ku dhaggan kan uu isagu ku jiro inuu 2 mar albaabka uu ku soo jabiyey oo uu waxyeella u geysan gaadhay xaaladdaasina ay ammaankiisa khatar aad u weyn ku hayso.”\nDambi baadhaha kiiska Cabdi gacanta ku hayana wuxuu maxkamadda horteeda uu ka sheegay “inuu Cabdi uu ku xidhan yahay xabsiyada caadiga ah ee maxabiista caadiga ah lagu xidho, wax cadaadis oo si gaar ah isaga looga hayana aanu jirin.\nWuxuuna dambi baadhuhu intaa ku daray “boolisku wixi dhacay markay Cabdi kala hadleen oo rabshadda xabsiga ka dhacday inuu isagu sabab u ahaa inuu qirtay isla-markaana raalli gelin uu ka bixiyey.”\nBooliskuna waxay maxkamaddu weydiisteen “10 maalmood oo kale oo ay Kiiska Cabdi baadhitaan dheeraad ah ugu soo sameeyaan in la siiyo.”


Ruushka oo balan qaaday inuu samaysan doono hub Naadir ku ah dunida - Awdinle Online\nRuushka oo balan qaaday inuu samaysan doono hub Naadir ku ah dunida\nDecember 25, 2019 (Awdinle Online) –Ruushka ayaa sheegay inuu lacag yar ku samaysanayo hub wax ku ool ah oo aad u horumarsan, isla markaana ay adag tahay in ay la jaan qaadaan dalalka la xafiiltama dalkaasi, sida uu qabo MW Vladimir Putin, oo ka hadlayay munaasabad lagu gamayay gantaal guuxiisa ka dheereeya.\nPutin oo la kulmay Guddiga Maamul ee Wasaaradda Gaashaandhigga ayaa sheegay, in Soofiyeetkii burburay uu had iyo goor Maraykanka cayrsan jirey, haddii ay noqon lahayd dhisidda bamkii atoomigga ahaa ee ugu horreeyay, dayuuradaha gaysta duqaymaha istaraatijiga ah iyo gantaalkii ugu horreeyay ee baalistik ah.\n”Yeelkeede, maanta waxaannu ku jirnaa xaalad naadir ah oo cusub oo ay iyagu isku dayayaan inay nasoo qabtaan,” ayuu yiri Putin.\nMW Putin ayaa hoosta ka xarriiqay in sida uu yiri “aanu jirin hal dal oo maanta haysta hub oo guuxiisa ka dheereeya, iskaba daa midka Qaaradaha isaga tillaabee.”\nBalse wuxuu sheegay inuu Ruushku haysto gantaalka cir ka cir iyo cir ka dhulka ah ee Kinzhal, halka Avangard oo isna ah gantaal guuxiisa ka dheereeya haatan lagu qalabaynayo ciidamada dalkaasi.\nMuuqaalkani waa tijaabada gantaalka dhul ka cirka ah ee guuxiisa ka dheereeya ee Zircon, kaasoo la sheegay in aanu raadaarku qaban karin, isaga oo ay ku gadaaman tahay wax u eg daruur ka samaysan plasma, wuxuuna 9 jeer ka dheereeyaa guuxiisa, isagoo saacaddii jaraya 10,000 oo km, waxna ka duqayn kara masaafo gaaraysa 1,000 km.\nPrevious articleMa isbarteen Soomaalida iyo Donald Trump Sanadkan Sii dhamaanaya\nNext articleBarakac Ka bilowday Deegaanka Ceelasha Biyaha


Pep Guardiola oo 50 milyan ku baadi goobaayo xidig u ciyaaro kooxda Tottenham kasoo lagu tilmaamo Roberto Carlos ka cusub. - iftineducation.com\nPep Guardiola oo 50 milyan ku baadi goobaayo xidig u ciyaaro kooxda Tottenham kasoo lagu tilmaamo Roberto Carlos ka cusub.\niftineducation.com – Manchester City ayaa ku bixin doonto 50 milyan oo ganni si ay ula soo saxiixato daafaca danbeed ka midig ee kooxda Tottenham, ninka lagu magacaabo Kyle Walker waa marka uu furmo suuqa kala iibsiga ee xagaagan soo socdo.\nTottenham iyo England danbeed kooda midig, waa mid kamid ah bartilmaameed yada macalinka kooxda City ninka lagu magacaabo Pep Guardiola, si uu ugu xoojiyo daaficiisa.\nPep ayaa kalsooni ku qabo inuu gacanta ku dhigi doono xidigaan waa sida lagu qoray wargeyska SunSport, Walker ayaa kala hadlay mustaqbalkiisa macalinka kooxda Spurs ninka lagu magacaabo Mauricio Pochettino iyo xiisahaay ay u qabto Kooxda City.\nDaafacaan lagu magacaabo Walker ayaa u saxiixay Shan sano oo qandaraas ah kooxdiisa bishii September, isbuucii wuxuu qaataa 75 kun oo ganni.\nPep xidigaan wuxuu ku tilmaamay inuu yahay Roberto Carlos ka cusub, sido kale ninkaan wuxuu ku badali rabaa xidiga da’daa ee lagu magaabo Pablo Zabaleta.\nWalker ayaa u ciyaaray kooxdiisa Tottenham 226 kulan halka uu qarankiisa England u ciyaaray 25 kulan.


Madaxweynaha Somaliland oo markii ugu horreysay ka hadlay Shirka London, Dagaalka Buuhoodle iyo qodobbo kale | Berberanews.com\nHome WARARKA Madaxweynaha Somaliland oo markii ugu horreysay ka hadlay Shirka London, Dagaalka Buuhoodle...\nMadaxweynaha Somaliland oo markii ugu horreysay ka hadlay Shirka London, Dagaalka Buuhoodle iyo qodobbo kale\nHargeysa-(Berberanews)- Madaxweynaha Jamhuuriyadda Somaliland Md. Axmed Maxamed Maxamuud (Siilaanyo) ayaa caawa daboolka ka qaaday inuu soo gaadhay Somaliland marti-qaadka Shirka Soomaalida loogu qabanayo magaalada London ee dalka Ingiriiska bisha soo socotaka ee sannadkan.\nMadaxweyne Axmed-Siilaanyo, waxa kale oo uu sheegay in marti-qaadka ka qaybgalka Shirka London u yaallo Somaliland, isla markaana waxa uu ka hadlay arrimo kale oo la xidhiidha xaaladda siyaasadeed ee wakhtigan Somaliland marayso, dagaalka Buhoodle, natiijada shirkii Taleex iyo qodobbo kale. Waxaanu Madaxweynaha Somaliland sidaa ku sheegay waraysi uu caawa siiyey laanta afka Soomaaliga ee Idaacadda BBC-da. Waxaanu Madaxweynaha oo ugu horreyn ka hadlaya shirka London uu yidhi; “Shirkan Ingiriisku ugu yeedhay inay Somaliland ka soo qeyb gasho marti-qaadkiisii masuuliyiinta Ingiriisku way na soo gaadh siiyeen shirkaa arrintiisa. Somaliland waa dal madax banaan inkasta oo aanu ictiraaf haysan, haddana waa dal madax-banaanidiisa haysta oo sababo taariikheed oo dheer ay keentay madax-banaanidiisa oo dadkuna ay ku tashadeen. Inkasta oo aanay ictiraaf haysan Somaliland haddana dunidu way la shaqeysaa iyana way la macaamishaa dunidda,”ayuu yidhi Madaxweynaha Somaliland.\nMadaxweyne Axmed Siilaanyo wuxuu sheegay inaanay xukuumad ahaan ay ka fogaanayso wixii wax u dhimaya madax banaanida Somaliland, isagoo arrintaasi ka hadlayayna wuxuu yidhi “Anagu wixii aanu u aragno inay waxyeelayaan madax-banaanida Somaliland dacan kuma jirno. Shirkan talladiisii iyo arrimihiisii ayaanu ku jirnaa oo waxaanu ka tashanaynaa wixii laga yeeli lahaa. Waxaanu la tashanaynaa qeybo badan oo bulshada ka tirsan oo ay axsaabta siyaasaddu ka mid tahay.”\n“Dagaalka ka dhacay Buuhoodle waa ayaan darro oo aad iyo aad ayaanu uga xun nahay dagaal aanu shacbi ku qaadnay ma aha, waxa jiray dagaal ciidamo hubaysan oo dadka khalkhal gelinayay ay ciidamaddu tallaabo ka qaadeen. Waanu ka xunahay haddii dad shacab ah dhibaato soo gaadhay ma rabno kumana tallo jirno inaanu dad shicib ah waxyeelo.” Sidaa ayuu yidhi Madaxweynaha Somaliland.\nMadaxweyne Axmed Siilaanyo oo la weydiiyay sida uu u arko natiijadii shirkii Taleex lagu soo gabo-gabeeyay dhawaan waxaanu yidhi “Arrimaha ka soo baxay shirkaasi ee dhibaatooyinka kicinaya,marka hore beeluhu way shiri jireen oo deegaanada dalka waynu ka war-qabnaayoo beelo badan ayaa shirayay laakiin waxay u shirayeen danahooda iyo deegaanadooda in wixii horumar ah ee dhinacyada Tacliinta,biyaha iyo caafimaadka. Shirkaasi markiisii hore manaan diidin waayo lanoogama dhigin shir goosi la imanaya, waanuse ka dignay oo waxaanu nidhi inta shirkaasi yahay mid dadku aayihiisa kaga tashanayo waxba kama qabno madax banaanida Somaliland-na way wada saxeexeen beelaha Somaliland shirkii Burco ee 1991-kii.\nDhinaca kale, waraysi kale oo uu madaxweynaha Somaliland Md. Axmed Maxamed Maxamuud (Siilaanyo) siiyay BBC World Service, ayuu si qoto-dheer ugaga waramay marxaladihii kala duwanaa ee ay Somaliland soo martay ee dhinacyadii dib u heshiisiintii beelaha, dhismihii Ha’yadaha dawliga ah, hirgelinta dimuqraadiyada iyo tartanka axsaabta badan iyo qodobo kale.\nMadaxweynuhu waxa uu sheegay inay xukuumadiisu dedaal ugu jirto sidii ay shaqooyin ugu abuuri lahayd Muwaadiniinta iyo dhalinyarada dalka, waxaanu tafaasiil ka bixiyay go’aankii uu sanadkii hore mushaharkii ugu kordhiyay 100% ciidammadda iyo shaqaalaha dawladda.\nPrevious articleTacsi: Jaaliyadda Somaliland ee Germany\nNext articleWasiirka Gaashaadhigga Somaliland oo dhagax-dhigay mashaariic hor leh oo laga bilaabayo Sanaag


Budada Turinabol (Tbol) (855-19-6) Soosaarayaasha & Shirkadaha - Warshadaha\nTurinabol waa badeeco si weyn loogu isticmaalo baaxada jirka. Dhamaan cayaartoyda tartankan ka qeybgalaya aad ayay u xoogan yihiin - ku dhowaad "aad u sarreeya" waxaan dhihi karnaa - tababaro oo aad u sarreeya - hadafyo aan ku xirnayn "aan la qaadi karin".\nHadafkooda koowaad waa ciribtirka unugyada adipose iyo horumarinta unugyada muruqyada oo ay weheliyaan miisaanka jidhka oo sareeya iyo jirka.\nTurinabol waa mid ka mid ah waxyaabaha ugu caansan ee ku jira jirka, sababtoo ah steroid aad u xoog badan ayaa fududeynaya tababarkan wuxuuna sameynayaa dhammaan himilooyinka ku dhawaad "suurtagal".\nDaawada budada Turinabol (Tbol) (855-19-6)\nMacmacaanka Turinabol (Tbol) budada (855-19-6) Sharaxaad\nKareem Turinabol (Tbol) budo waa stabto anabolic oo ah nooc ka mid ah testosterone.Kuulada Turinabol (Tbol) budada ah, isbeddel ah kaas oo daroogada ka dhigaya unug xooggan oo xoog leh oo leh awood dherer ah oo leh awood yar oo qufuc leh. clostebol acetate waa qaab anabolic oo daciif ah oo bixiya waxoogaa yar marka loo eego awoodda dhisida muruqyada. natiijooyinka ay arkeen dadka isticmaala daroogadaan waxay la mid yihiin kuwii arkay muuqaallo afka ah ee primobolan, inkasta oo aysan ahayn mid xoog badan oo muuqda.\nclostebol acetate uma beddelayso estrogen, halkaasna waxaa ku jira saameynta daawooyinka estrogenic sida bacda ileyska biyaha iyo gyno ma aha arrin oo dadka isticmaala uma baahna inay ka walwalaan qaadashada xeryaha anti estrogen sida arimidex ama aromasin. clostebol acetate waxay leedahay qaar ka mid ah sifooyinka xooga iyo korriinka; Sidaa daraadeed, saameynaha astaamooyinku waa suurtagal marka la isticmaalayo daawooyinka steroid ee qiyaasta sare. Dhibaatooyinka ifrogenic waxaa ku jiri kara waxyaabo ay ka mid yihiin maqaar madow, finan, iyo kordhinta korriinka wajiga iyo timaha jidhka. sababtoo ah ma lahan wax firfircoon ootrogen, laakiin waa mid dhexdhexaad ah, oo dadka isticmaala ee dhismahani waxay filan karaan muruqa heley si uu u helo tayo wanaagsan. Sababtoo ah, clostebol acetate ayaa loo isticmaali doonaa jir-dhisayaasha oo u dhow bandhig, ama cayaaraha cayaaraha xawaaraha ama miisaanka ay jimicsiayaan isboortiga.\nDufanka Turinabol (Tbol) budada (855-19-6) Smamnuucista\nProduct Name Nooca budada Turinabol (Tbol)\nMagaca Kiimikada Clostebol acetate; 855-19-6;\nbrand NAme Qalabka steroid\nLambarka MDL MFCD00079075\nMolecular Wsideed 364.91 g / mol\nbarafku Psaliid 227.0 ilaa 231.0 deg-C\nKhaas ah 108 iyo le 119 deg\nApplication Kalluunka Turinabol (Tbol) budada waa anabolic anabolic kaas oo ah nooc ka mid ah tijaabadae\nWaa maxay budada Turinabol (Tbol) (855-19-6)?\nTurinabol waa daaweyn anabolic steroid ah, oo si ballaaran loo isticmaalo kuwa ku lugta leh jidh-dhiska jirka, sida taageerayaasha iyo cayaartoyda cayaarkan gaarka ah waxay ku-tababbaran yihiin "manhaj dheeri ah" oo ay ka mid yihiin jimicsiyo adag si ay u gaaraan ujeedooyinkooda sare.\nWaxay inta badan ka walwalsan yihiin in laga tirtiro unugyada dufanka leh iyo si loo hormariyo unugyada muruqyada, taasoo keentay koror weyn oo ah miisaanka jirka iyo khadka b.\nTurinabol wuxuu ka mid yahay siyaabaha ugu sareeya ee doorashooyinka jirka ee maaddooyinka tan iyo markii loo arko in uu yahay midka ugu awooda badan ee anabolic stereo, tababarka u muuqda mid aad u sahlan oo wax walba suurtagal ma ahan in la gaaro suurta galnimada.\nSidee budada ah Turinabol (Tbol) (855-19-6) shuqullada\nTurinabol (2446-23-3) wuxuu saameyn togan ku yeeshay xajinta nitrogen iyo dheellitirka borotiinka iyo sidoo kale kordhinta wax soo saarka unugyada dhiigga cas cas ee jirkaada. Dhanka kale, unugyada dhiigga cas ee mas'uul ka ah bixinta unugyada jirkaaga ee leh oksijiin adiga oo dhiigaaga isticmaalaya. Inta badan unugyada cas ee casriga ah ee nidaamka jirkaaga ayaa ah mid ka mid ah bixinta oksijiin iyo nafaqo qaybo kala duwan oo jirka kor u qaadaya murqaha jirka. Dhammaan waxqabadyada jirka waxay muhiim u yihiin jirkaaga sida ay u hagaajinayaan muruqyada iyo sidoo kale kor u qaadista unugyada. Tani waa sababta dhalinyaro badani ay wali door bidaan Oral Turinabol oo ku jira steroids kale.\nSida dhammaan alaabada steroid, sidaas darteed Turinabol, waa in si fiican loo qaato wakhti wakhti.\nSidaa daraadeed, muddooyinka ka-noqoshada iyo mudada ka-dhaafitaanka alaabta waa in la raaco.\nNidaamka caadi ah ee qaadashada Turinabol badanaa wuxuu ku saabsan yahay 30 mg maalintii oo loogu talagalay 1 illaa 12.\nDufanka Turinabol (Tbol) budada (855-19-6) faa'iidooyinka\nTurinabol stabtoorku wuxuu isticmaalaa jidh-dhisayaasha inta lagu jiro marxaladda jarista.\nFaa'iidooyinka ugu muhiimsan ee tababarka waa sidan soo socota:\nwaxay hagaajineysaa waxqabadka\nwaxay kordhisaa dulqaad\nwaxay xoojisaa baruurta\nwuxuu difaacaa unugyada muruqyada dadka hunguri-baaga ku dhaca\nwuxuu helaa waqtiyo raysasho fiican\nkor u qaadista awooda\nhagaajinta xaaladaha murqaha sababtoo ah hoos u dhaca SHBG\nSoo iibso Turinabol (Tbol) budada laga bilaabo Buyaas.com


C/wali Gaas oo taageero u muujiyay ciidanka ka diiday muddo kordhinta ee Muqdisho qabsaday | War La Helaa Talo La Helaa\nHome WARARKA MAANTA C/wali Gaas oo taageero u muujiyay ciidanka ka diiday muddo kordhinta ee...\nC/wali Gaas oo taageero u muujiyay ciidanka ka diiday muddo kordhinta ee Muqdisho qabsaday\nRa’iisul wasaarihii hore ee Soomaaliya sidoo kalena soo noqday Madaxweynihiii hore ee Puntland Cabdiweli Maxamed Gaas ayaa sheegay in Madaxweynaha Soomaaliya Maxamed Cabdullaahi Farmaajo uu si weyn ugu fashilmay qabashada doorasho lagu wada qanacsan yahay.\nWaxaa uu tilmaamay in dhibaatooyinkii ka dhacay Muqdisho maalmihii lasoo dhaafay ay muujiyeen sida uu soo gaabtay mustaqbalka Siyaasadeed Maxamed Cabdullaahi Farmaajo ayna adkaan doonto in Soomaalida ay mar kale aaminto.\nGaas ayaa xusay in Madaxweyne Farmaajo afartii sano ee lasoo dhaafay uu si weyn ugu mashquulay burburinta hanaanka federaalka Soomaaliya oo uu doonayay in uu meesha ka saaro laakiin uu ku fashilmay.\nWaxaa uu ugu dambeyntii uu sheegay in Ciidanka Milatariga Soomaaliya ka tirsan ee kasoo horjeedda Muddo kordhinta Madaxweyne Farmaajo ay mudan yihiin taageero maadaama ay difaacayaan Sharciyadda dowladnimada Soomaaliya.\nWaxaa uu sheegay in ciidankaasi tilaabada ay qaadeen ay tahay mid saxan , isagoo sababta ku sheegay in qofka xabad raba in uu ku dagaallamo kaliyah xalka looga hortagi karaa ay tahay Awood ciidan.


Madaxweynayaasha Soomaaliya iyo Kenya oo heshiis qarsoodi ah ka gaaray Kiiska Badda+Warbixin – Idil News\nMadaxweynayaasha Soomaaliya iyo Kenya oo heshiis qarsoodi ah ka gaaray Kiiska Badda+Warbixin\nWarbixin uu daabacay Wargeyska Daily Nation ee kasoo baxa Dalka Kenya, ayaa lagu sheegay in Madaxweynayaasha Dalalka Soomaaliya iyo Kenya heshiis ka gaareen Xiisadii labada dal eek u saabsaneed muranka Badda.\nHeshiiska Labada dhinac oo uu salka ka riixiyay Maamulka Donald Trump ee Mareykanka, ayaa lagu saxiixay Magaalada Nairobi, kaddib markii uu halkaas gaaray Madaxweynaha Dowladda Federaalka Soomaaliya Maxamed C/llaahi Farmaajo oo ka qeyb-galaya Shir QM ay soo diyaarisay oo maanta furmay.\n“Madaxweynaha Soomaaliya Maxamed C / llaahi Farmaajo ayaa booqasho rasmi ah ku tagey caasimadda dalka Kenya ee Isniinta isagoo ka duulaya shirweynaha Qaramada Midoobay ee horumarinta. Laakiin wuxuu wadahadalo saddex geesood ah qarsoodi ah la yeelan doonaa saraakiisha ugu sareysa Mareykanka iyo Madaxweynaha Kenya oo ku saabsan arrimaha badda. Waxaa la filayaa inay dhammaystiraan qodobbada heshiiska” ayaa lagu yiri warbixin uu Wargeysku daabacay.\nWargeyska Daily Nation ayaa sheegtay in Heshiiska labada dhinac ay ka gaareen muranka badda uu dhigayo in Kenya ay yeelato saami dhan 85% Keydka Saliida ee la xaqiijiyay in Biyaha lagu muransan yahay uu ku jiro, halka Kenya taa bedelkeeda ay Madaxweyne Farmaajo ka caawinayso in meesha laga saaro Natiijada Doorashadii Jubbaland iyo inay ku wareejinayso Dekedda Kismaayo.\n“Sida ku cad heshiiska, Soomaaliya waxay u iibsan doontaa Kenya ilaa 65% cadadka lagu muransan yahay ee Badweynta Hindiya iyadoo inta hartayna ay ku harsan tahay dhul-badeedka Soomaaliya. Taasi waxay kadhigi doontaa ku dhawaad 85% cadadka saliida la xaqiijiyay ee hoos yimaada Kenya, taas oo Nairobi u siineysa guul weyn wadahadalada” ayaa lagu yiri Warbixinta Wargeyska Daily Nation.\n“Taa bedelkeeda, Nairobi waxay ku qasbi doontaa Madaxweyne Axmed Madoobe ee Jubbaland, wakiil ahaan, inuu bur buriyo natiijooyinka doorashadii dhowaan la isku khilaafsanaa isla markaana abaabuli doonta kuwo cusub oo hoos yimaada kormeerka Dowladda Federaalka. Kenya ayaa sidoo kale si dhakhso leh ugu wareejin doonta dekada magaalada Kismaayo dowladda federaalka. Taasi waa guul weyn oo siyaasadeed oo u soo hoyatay Madaxweyne Farmaajo oo wajaheysa iska caabin sii kordheysa oo ka imaanaysa kooxaha gudaha”\nWargeyska ayaa sheegay in Faa’idada ugu jirta Dowladda Mareykanka heshiiskan ay tahay in shirkadaha Saliidda Mareykanka ay kala wareegaan aagga shirkadaha Yurub, oo kala ah TOTAL iyo ENI, kooxaha Faransiiska iyo Talyaani, siday u kala horreeyaan.\nUgu dambeyntii, Daily Nation ayaa sheegtay in Dowladda Mareykanka ay u ballan-qaaday Labada dhinac in Kiiskan si aamusan looga soo saari doono Maxkamadda ICJ, sidoo kalena la qarin doono maadama uu Kiiskan xasarad badan ka abuuri karro Soomaaliya.\n“Heshiiska lama shaacin doono iyadoo la tixgelinaayo xasaasiga uu u leeyahay kiiska labada dal. Taa bedelkeed, labada waddan waxay si aamusnaan leh uga saarayaan kiiska maxkamadda caalamiga ah ee caddaaladda (ICJ) halkaas oo hadda lagu muransan yahay. Mareykanka ayaa dhowaan ka caawiyay labada waddan inay dib u dhigtaan dhageysiga illaa Juun 2020 si loogu oggolaado in wadahadalka qarsoodiga ah uu miro dhaliyo” ayuu lagu yiri warbixinta Wargeyska Daily Nation.\nArrintan ayaa hadii ay dhabowdo u muuqata inay meesha ka saareyso kalsoonida sii yareynaysa ee loo hayo Madaxda Dowladda Federaalka Soomaaliya, iyadoona abuuri doonta Mawjado Siyaasadeed oo horeyba u muuqday inay bilowdeen, kuwaas oo ay dhinac socoto kalsooni darro sababi karta dhacdooyin aan la mahdin.


Maamulka gobolka Banaadir oo digniin u diray gaadiidka la baxsada canshuurta – Mareeg.com somalia, World News and Opinion.\nMuqdisho – Mareeg.com: Maamulka gobolka Banaadir ayaa maanta soo saaray amarro cusub, isagoo sidoo kalana dib usoo nooleeyey amarro hore hase ahaatee aan u dhaqan gelin sidii loo rabay.\nGuddoomiyaha gobolka Benaadir ahna duqa magaalada Muqdisho, Xasan Maxamed Xuseen Muungaab oo shir guddoominayay kulankii todobaadlahaa ahaa ee ay yeeshaan maamulka Gobolka, ayna ka qeybgaleen guddoomiyeyaasha degmooyinka gobolka Banaadir ayaa diiradda lagu saaray arrimaha ammaanka, nadaafadda iyo arrimo kale.\nShirka ayaa intii uu socday waxa uu guddoomiyaha gobolka warbixinno ka dhageystay qaar ka mid ah guddoomiyeyaasha Gobolka, iyadoo intii uu socday shirka arrimo badan oo xagga amniga iyo bilic soo celinta la isku waydaarsaday, waxaana laga soo saaray qodobada soo socda.\n1) Cidii lagu qabto isagoo falal amni darro ah geysanaya, islamarkaana lagu caddeeyo waxaa si deg deg ah oo aan daah laheyn loo horgeynayaa sharciga.\n2) Gawaarida aada Ex-koontrol Afgooye ee ka dhuunta canshuurta kadibna mara Deyniile looma ogala in ay maraan degmadaasi, iyadoo gaarigii lagu qabtaa in uu ku dhaqaaqay arrinkaasi sharciga la marsiin doono.\n3) Bacaha qashinka ku jiro lama soo dhigi karo waddooyinka Magaalada, cidii soo dhigtana sharciga ayaa la marsiinayaa.\n4) Sadex maalmood ayey heestaan kawaanada ku yaalla degmooyinka Gobolka Banaadir, waana inay u guuraan kawaanka weyn xoola qalka ee Kawaan Bari.\nMaamulka gobolka Banaadir ayaa horay usoo saarray amarro ay ka mid yihiin inaan bacaha qashinka la dhigi Karin hareeraha waddooyinka iyo xoolaha lagu qalo Kawaan bari oo kaliya, hase ahaatee amarradaa si buuxda uma dhaqangelin.\nSomalia: State Minister for Foreign Affair Burci Hamza Appreciates Ethiopia’s AMISOM Role


D2M Five-lens camera oblique 3D nidaamka qaabaynta iyo soo saarayaasha | Roobab\nD2M waa kamarad saraysa oo waafaqsanaan karayn oo ay samaysay Rainpoo oo ku salaysan jawaab celinta macaamiisha iyo dalabaadka iyo ku salaysan alaabooyinka taxanaha caadiga ah (D2). Ku habboon DJI M300 RTK, waxay gaari kartaa 1:500 (sax ahaan 5cm gudahood) sahanka cadastral la'aanteed GCPs.\nLabadan nooc ee kamaradaha oblique waxay sii wadaan faa'iidooyinka miisaanka fudud, cabbirka yar, dhererka foorarka macquulka ah iyo kharashka dayactirka hooseeya ee alaabta caadiga ah. Waxay sidoo kale kor u qaadaan waxtarka soo dejinta xogta iyo la qabsiga xaaladaha cimilada kala duwan. Ma aha oo kaliya ku habboon M210 / M300 taxanaha UAVs, laakiin sidoo kale waxaa lagu qaadi karaa UAV-yada kale ee badan ee rotor / go'an si loo qabto shaqooyin badan. (D2M kaliya waxay quseysaa UAV-yada rotor-ka badan).\nQTY ee muraayadda 5pcs\nPixels wax ku ool ah 24.3MP (hal lens)/120MP (guud ahaan)\nDhererka Focal 25mm (Vertical)/35mm (Oblique)\nCabbirka dareemayaasha APS-C,23.5*15.6mm\nDhexdhexaadinta Soo-gaadhista ≥0.8s\nHabka soo-gaadhista kamarada Soo-gaadhista Isochronic/Isometric\nXagasha muraayada 45 darajo\nBixinta Korontada SkyPort awood isku dhafan\nXawaaraha soo dejinta xogta ≥300M/s\nHeerkulka shaqada -10°C~+50°C


October 12, 2019 NEWS 1\nGAROOWE(P-TIMES) – Taliyaha ciidamada lugta iyo dhulka ee dawladda Soomaaliya Cabdixamiid Maxamed Dirir iyo Ciidamo ilaala oo uu wato ayaa maanta ka duulay Garoonka Diyaaradaha GAROWE, iyagoo gaaray magaalada Muqdisho ee caasumada Soomaaliya.\nCiidamadan uu horey u soo kaxeystay taliyaha cusub ee ciidamada Lugta & Dhulka ee dawladda Faderaalka Soomaaliya ayaa ka dhigan in ay yihiin ilaalada khaaska ah, waana markii 1aad ee uu noqdo Jagada heerkaas gaarsiisan oo ay ku wareegsan yihiin khataro waa weyn.\nSareeye Guuto Cabdixamiid Dirir oo ahaa Taliyihii ciidamada la dagaalanka Argagixisada ee PSFta loo yaqaano qeybtooda Garoowe ayaa waligiis kusugnaa mandiqadaas Puntland, oo aysan inta badan ka dhicin dagaalo la xariira argagixiso.\nXilka hadda uu la wareegayo ayaa ah mid xasaasi ah oo u baahan howlgalo deg deg ah iyo joogteynta furimaha dagaalka, waxaana horey u hayay taliyaha ciidamada Xoogga dalka Soomaaliyeed Jen, Odowaa Yuusuf Ragge oo lagu xasuusto siduu uga dhex muuqday furimaha dagaalka.\nTaliyaha cusub shaqooyin waa weyn ayaa horyaala oo ay kamid tahay iskuduba ridka iyo howlgalgalinta ciidamada dawladda Faderaalka Soomaaliya ee hadda loo diyaarinayo Howlgalka dib u xoreynta gobalka Jubbadda Dhexe oo ay caqabado badan ka sokeeyaan.\nIlaalada cusub ee u kaxeystay Muqdisho, ayaa ka dhigan welwel uu ka qabo ammaankiisa, iyadoo inta badan ay dhacaan falal Argagixiso oo lala beegsado Saraakiisha ciidamada xoogga dalka, maadaama ay mar kasta la kulmaan weeraro argagixiso.\nAKHRISO: Maxaan ka naqaan Taliyaha cusub ee ciidamada Lugta & Dhulka ee Soomaaliya?\nsxb iska sax juquraafiga Gobolka sanaag iyo Sida loo dego waad geftey waxaadna ku khaldan tahay Beesha Warsangeli oo ah, Beesha degta deeganada Bariga, Waqooyiga , Koonfurta iyo Galbeed OO ay ugu shishayso Ceerigaabo oo ah caasimada Gobolka.\nSidaa daraadeed dib u eegis ku samay Qoraalkaaga.\nhana noqon dameeri dhaan raacday oo haku daya jeegaanta iyo hana ku hal qabsan hadalada ay ku hadaaqaan iyaga oo doonaya in ay lumiyaan Taariikhda dadka reer maakhir iyo in qofkii maqla sanaag ay tahay fariinta ugu horaysa ee Madaxiisa ku soo dhacaysa Warsangeli.


Qaraxii ugu horey oo ka dhacay magaalada Muqdisho magacaabida Ra iisal wasare Rooble ka dib | Dayniiile.com-Latest news from around the world\nHome Warkii Qaraxii ugu horey oo ka dhacay magaalada Muqdisho magacaabida Ra iisal wasare...\nQaraxii ugu horey oo ka dhacay magaalada Muqdisho magacaabida Ra iisal wasare Rooble ka dib\nWaxaa goordhaw qarax ismiidaamin ah uu ka dhacay inta u dhaxeysa Isgoosyada Baar Ubax iyo Black Sea gaar ahaan agagaarka halka loo yaqaan Daallo , waxaana qaraxan ka dhashay khasaaro isugu jira dhimasho iyo dhaawac.\nSida aan wararka ku helnay qaraxan waxaa fuliyay qof waxyaabaha qarxa jirkiisa kusoo xiray kaa oo isku qarxiyay goob ay ku sugnaayeen ciidamo katirsan Nabad sugida Soomaaliya gaar ahaan kuwa dhar cad ah.\nGoobjoogayaal ayaa ku waramay in qaraxa uu ka dhacay geed hoostiisa ay inta badan fariisan jireen ciidanka dhar cadka ah, waxaana wararka soo baxaya qaarkood sheegayaan in qaraxa fulisay haweeney halka dadka qaarna nin sheegayaan.\nGaadiidka gurmadka deg dega oo soo gaaray goobta qaraxu ka dhacay ayaa goobtaasi ka qaaday dadkii ay waxyeeladu kasoo gaartay qaraxa, walina lama oga khasaaraha dhabta ah ee qaraxan ka dhashay.\nPrevious articleSoldier rapes 4-year-old girl and sentences her to death\nNext articleThe first Suicid bombing in Mogadishu after the appointment of Prime Minister Roble\nWasiirada Khadiija Diiriye oo Guri Xoog uga Heysato Sanado Jen Maxamed Abshir Hamaan Allaha u naxariister\nSheikh Abdullahi Ali Adan and other members killed in shelling in...\nAkhriso Faalo Kusaabsan Shirka Dhusamareeb 3


🥇 ▷ Eve waxay soo bandhigaysaa badalkeeda cusub iyo dareeraha biyaha ee la jaan qaada HomeKit ✅\nEve waxay soo bandhigaysaa badalkeeda cusub iyo dareeraha biyaha ee la jaan qaada HomeKit\nToddobaadka bandhigyada ee IFA 2019, maantana waxaan kugu soo qaadaneynaa wararka mid ka mid ah sumadaha ugu caansan ee kujira qalabka HomeKit. Xaawa waxay ka faa’iideysatay carwada Berlin si ay u soo bandhigto laba wax soo saar oo gabi ahaanba cusub: beddelaad la jaan qaada HomeKit oo la waafajisa nidaamyada Yurub (Eve Light Switch) iyo baaraha dareeraha biyaha (Eve Water Guard).\ndheeraad ah waxay soo saartay warsideeda ‘HomeKit’ oo iib ah kaas oo kuu oggolaanaya inaad ku xirnaato illaa 8 qalab oo kale oo xallinaya dhibaatooyinka ballaaran ee aaladda Bluetooth. Waxa kale oo uu soo bandhigay nooc cusboonaysiin ah oo madaxiisa kulul kuleylka ah Eve Thermo madaxa. Faahfaahinta oo dhan, hoosta ka daawo.\nBeddelidda dhammaan iftiinka guriga si looga dhigo mid la jaan qaadaya nidaam kasta oo ah qalabaynta guriga waa qaali, HomeKitna arrintaas kama duwana taas. Laakiin waxaan haysanaa wax kale oo aan ku beddelan karno dhammaan nalalka ku jira qol: beddel badhanka. Sidan oo aalad hal ah ayaan horey ugu guuleysanay in nalalka lagu xakameyn karo HimeKit iyo dhammaan faa’iidooyinka ay bixiso. Xaaladda Korantada Eve Waa isbedel cusub oo la jaan qaadaya nidaamka yurubiyaanka ah ee taas oggol, tanina sidoo kale waxay u shaqaysaa sidii wareejin caadi ah, nal shidida ama dami markii la cadaadiyo. Waxay diyaar noqon doontaa laga bilaabo Oktoobar gudaha Jarmalka, Belgium, Austria iyo Nederland, waxaana rajeyneyaa in dhowaan loo gudbin doono Yurub inteeda kale.\nBadeecadda kale ee cusub ee soo saarta magaca ayaa ah Eve Water Guard, qalabka biyaha daadiya ee kuu digaya nalalka iyo dhawaaqa isla marka ay jiraan wax yar oo daadad ah. Waxa kale oo aad ka heli doontaa ogeysiiska u dhigma iPhone-kaaga iyo Apple Watch, Thanks to Integration with HomeKit. Waxay ku qumman tahay inaadan sugin deriskaaga hoose si aad ula yaabto nasiib xumo ah in qubayskaagu leeyahay meel uu ku baxsado. Weli ma hayno taariikhda soo-deynta weli.\nUgu dambeyntiina, astaantu waxay cusbooneysiisay madaxiisa heerkul ahaan (Eve Thermo) iyadoo leh shaashad tayo sare leh iyo kontaroolo taabasho wanaagsan, oo ay weheliso hawlgal qabow. Eve Extret, the repeater oo kuu oggolaanaya inaad ku xirato qalabka Eve hadba meel Bluetooth ka fog masaafada aad ka taliso, hadda waa iib. Waxaan ku falanqeynaa kanaalkayaga (isku xirka) oo aan xallinnaa dhibaato inbadan oo naga mid ahi ay sugayeen qof wax hagaajiya muddo dheer. Mar dhow waxaan ka heli doonnaa Amazon.


Wasiirka Amniga Puntland oo sheegay in gudaha Boosaaso laga bilaabay howlgal lagu uruurinayo hubka sharci darada ah - Puntland Mirror Believable Media Website\nHomeSomaliaPuntlandWasiirka Amniga Puntland oo sheegay in gudaha Boosaaso laga bilaabay howlgal lagu uruurinayo hubka sharci darada ah\nSeptember 27, 2017 Puntland Mirror Puntland, Somalia 0\nSawirka: Wasiirka Amniga Puntland Axmed Cabdullaahi Yuusuf.\nBoosaaso-(Puntland Mirror) Haayadaha ammaanka Puntland ayaa gudaha magaalo xeebeedka Boosaaso ka bilaabay howlgalo lagu uruurinayo hubka sharci darada ah ee ku jira gacanta shacabka, sida uu sheegay masuul dowladda katirsan.\nWasiirka Amniga Puntland Axmed Cabdullaahi Yuusuf oo warbaahinta kula hadlay gudaha magaalada Boosaaso shalay oo Talaado ahayd ayaa sheegay in ujeedka howlgalka uu yahay in lagu qabto hubka sharci darada ah oo shacabka gacanta ugu jira.\n“Waxaan jeclahay in aan u sheegno shcabkeena in ayaamahaan ay jiraan baaritaano lagu hayo magaalada taasoo la rabo in laga nadiifiyo hubka aan sharciga ahayn dadka haysta,” ayuu yiri wasiirku.\nWuxuu ku sii daray: “Shacabka waxaan u sheegaynaa in ay la shaqeeyaan ciidanka booliiska oo heegan u ah in ay iyaga u shaqeeyaan oo ay amnigooda sugaan,waxaan u sheegaynaa cidii haysata hub sharci daro ah in ay yimaadaan Wasaaradda Amniga si loogu sharciyeeyo.”\nWasiirka ayaa carabka ku adkeeyay in wixii hub ah oo ka weyn qoriga AK-47 aan loo ogoleyn in ay ku jiraan gacanta shacabka.\nJuly 30, 2017 Guddiga Doorashooyinka Puntland oo guddoomiye cusub doortay


Madaxweyne Farmaajo oo u amba baxay dalka Uganda. | Somali National Television - sntv.so\nHome VILLA SOMALIA Madaxweyne Farmaajo oo u amba baxay dalka Uganda.\nMadaxweyne Farmaajo oo u amba baxay dalka Uganda.\nWafddigan oo uu hoggaaminayo Madaxweynaha Jamhuuriyadda Federaalka Soomaaliya Mudane Maxamed C/llaahi Farmaajo ayaa u amba baxay Dalka Yugandha.\nUjeedada socdaalka Madaxweynaha ayaa la xiriirta ka qeybgalka shir Magaalada Kampala ee caasimadda dalka Uganda maalinta berito ah oo taariikhda ku beegan tahay 2-bisha March 2018 ka furmaya,kaasi oo fursad u siinaya in laga xaajooda Xaaladda haatan ka taagan Soomaaliya.\nWafddiga madaxweynaha Soomaaliya oo ay qeyb ka yihiin mas’uuliyiin kaladuwan ayaa inta uu joogo Dalka Yugandha wuxuu la kulmaya hoggaamiyaasha wadamada ciidamadooda Jooga Soomaaliya,isagoo kala hadlidoona howlgalka ka dhanka ah Alshabaab.\nDhanka kale War ka soo baxay Wasaaradda Arrimaha Dibadda Uganda ayaa lagu sheegay in Shirka ay isugu imaanaya madaxda Dowladaha ay Ciidamada ay ka joogaan Soomaaliya gaar ahaan Ciidamada Midowga Africa ee AMISOM.\nShirka ayaa inta uu socdo diirada lagu saari doono qaab gunaanadka shirkii bishii September ee sanadkii 2017-dii lagu qabtay magaalada New York ee dalka Mareynkanka,waxaana shirka New York uu ahaa mid la isku aragti dhaafsanayay Xaaladda Soomaaliya,Mustaqbalka Ciidamada Midowga Africa ka jooga Soomaaliya ee AMISOM iyo waliba hanaanka Kumeel gaarka ah ee Ciidamada Dowladda Soomaaliya kala wareegi karaan amaanka guud ahaan dalka Ciidamada AMISOM.\nPrevious articleAl-shabaab oo dilay Dameero u rarnaa ganacsatada Waajid.\nNext article Ra’iisal Wasaare kuxigeenka Soomaaliya ayaa xafiiskiisa ku qaabilay Danjiraha Dowladda Britain u fadhiya Soomaaliya.